pythainlp/thai-wiki-dataset-v4 huggingface dataset:
สมเด็จพระเจ้าบรมวงศ์เธอ เจ้าฟ้าโสมนัส

สมเด็จพระเจ้าบรมวงศ์เธอ เจ้าฟ้าโสมนัส พระราชโอรสพระองค์ที่ 5 ในพระบาทสมเด็จพระจอมเกล้าเจ้าอยู่หัว ประสูติแต่สมเด็จพระนางเจ้าโสมนัสวัฒนาวดี
พระประวัติ.
สมเด็จพระเจ้าบรมวงศ์เธอ เจ้าฟ้าโสมนัส เป็นพระราชโอรสในพระบาทสมเด็จพระจอมเกล้าเจ้าอยู่หัว ประสูติแต่สมเด็จพระนางเจ้าโสมนัสวัฒนาวดี เมื่อวันเสาร์ ขึ้น 7 ค่ำ เดือน 10 ปีชวด จัตวาศก จ.ศ. 1214 ตรงกับวันที่ 21 สิงหาคม พ.ศ. 2395 เวลา 1 นาฬิกาหลังเที่ยง หลังประสูติ พระองค์มีพระกำลังอ่อน หลังจากประสูติได้เพียง 3 ชั่วโมง พระองค์ก็สิ้นพระชนม์ในเวลา 4 นาฬิกาหลังเที่ยงวันนั้น เจ้าพนักงานจึงเชิญพระศพของพระองค์ไปโดยมิให้สมเด็จพระนางเจ้าโสมนัสวัฒนาวดีทรงทราบ พระเจ้าบรมวงศ์เธอ กรมพระนราธิปประพันธ์พงศ์ทรงเรียบเรียงไว้ใน "ประวัติ พระอาการประชวรจนสวรรคตแห่งสมเด็จพระนางเจ้าโสมนัสวัฒนาวดี พระอัครมเหสี" ซึ่งกล่าวถึงตอนพระราชโอรสประสูติว่า
"ในวันเสาร์ที่ ๒๑ สิงหาคม เวลา ๑ นาฬิกาหลังเที่ยง สมเด็จพระนางเจ้าพระอัครมเหสีประสูติพระราชกุมารบรมราชโอรสโดยเรียบร้อยและมีพระชนม์ เป็นแต่พระกำลังอ่อนและพระองค์ย่อมทรงพระกันแสงและแสดงอาการอย่างชีวิทารกแรกเกิดโดยปรกติ เพราะฉะนั้น จึงเป็นข้อส่อดุษฎีภาพทั่วไป ในมิช้าพระบรมวงศานุวงศ์ ข้าราชการผู้ใหญ่ทั้งฝ่ายหน้าก็มาชุมสุมเนืองอนันต์ เพื่อชื่นชมพระบารมีถวายพระพรรัชทายาทซึ่งเสด็จอวตารมาโดยมหาประสูติ ชาวประโคมก็ประโคมดุริยดนตรีเป่าสังข์กระทั่งแตรย่ำฆ้องชัยนฤนาถเพื่อสำแดงโสมนัสประโมทย์ในมหามงคลฤกษ์ เชิญพระราชโอรสบรรทม ณ พระแท่นแว่นฟ้าทองหุ้มด้วยพระกระโจมเศวตวัตถา สองพระแสงราชาวุธ พระสุด และดินสอ ฯลฯไว้รอบล้อมตามขัตติยราชประเพณีโบราณ ระแวดระวังพิทักษ์พระกุมารอย่างกวดขัน แต่ต่อเวลาพระประสูติมาอีก ๓ ชั่วโมงเท่านั้น พระอัสสาสะปัสสาสะพระราชกุมารก็หยุดลงเสียเฉย ๆ ใน ๔ นาฬิกาหลังเที่ยงวันนั้น พระชีพดำรงอยู่ได้น้อยเวลานัก เจ้าพนักงานเชิญพระศริระพระกุมาร(ลงกุมภ์นัน)ไปเสียเป็นการลับมิให้พระนางราชมารดาทราบเงื่อนสาย ทำประหนึ่งว่าเชิญไปพิทักษ์ไว้ในห้องอื่น"
หลังจากสมเด็จพระนางเจ้าโสมนัสวัฒนาวดี ทรงทราบถึงการสิ้นพระชนม์ของพระราชโอรสแล้ว พระองค์กับพระบาทสมเด็จพระจอมเกล้าเจ้าอยู่หัว ก็ทรงบำเพ็ญพระราชกุศลถวายพระสงฆ์และทรงโปรยทานแก่พระบรมวงศานุวงศ์ ตามพระราชประเพณีการพระศพพระราชโอรสชั้นสมเด็จเจ้าฟ้า พระเจ้าบรมวงศ์เธอ กรมพระนราธิปประพันธ์พงศ์ ทรงเรียบเรียงไว้ว่า
"พระนางเจ้าทรงทราบข่าวสิ้นพระชนม์แห่งเจ้าฟ้าพระราชโอรส จึงพระบาทสมเด็จพระเจ้าอยู่หัว และสมเด็จพระอัครมเหสีพร้อมกันทรงบำเพ็ญพระราชกุศลถวายมหัคฆภัณฑ์แด่พระสงฆ์พุทธชิโนรส บรรดามาชุมนุมและทรงโปรยทานบรรจุเงินตราสยามในผลมะนาวพระราชทาน แด่บรมวงศานุวงศ์และข้าราชการทั้งฝ่ายในฝ่ายหน้าบรรดาเข้ามาเฝ้าทูลละอองธุลีพระบาทในเวลาทรงบำเพ็ญทักษิณาทานุทิศนั้น การเช่นนี้เป็นประเพณีการพระศพสมเด็จพระราชโอรสเจ้าฟ้า (ต่อมาออกพระนามว่าเจ้าฟ้าโสมนัส) พระโอรสของสมเด็จพระนางเจ้า แม้มีพระชนม์อยู่เพียงชั่วสามนาฬิกาก็ยังคงได้ทรงรับพระเกียรติยศสมพระอิสริยศักดิ์"
พระราชโอรสพระองค์นี้ภายหลังปรากฏพระนามว่า เจ้าฟ้าโสมนัส พระบาทสมเด็จพระจุลจอมเกล้าเจ้าอยู่หัวทรงพระราชนิพนธ์ถึงเจ้าฟ้าโสมนัส ในบุรพภาคพระธรรมเทศนาเฉลิมพระเกียรติพระบาทสมเด็จพระนั่งเกล้าเจ้าอยู่หัวว่า[]
"ครั้นเมื่อพระบาทสมเด็จพระจอมเกล้าเจ้าอยู่หัวได้เสด็จเถลิงถวัลยราชสมบัติ ก็ได้ดำรงตำแหน่งสมเด็จพระบรมราชเทวี มีพระราชโอรสประสูตรสิ้นพระชนม์ในวันนั้น อันปรากฏพระนามณบัดนี้ว่า สมเด็จพระเจ้าพี่ยาเธอเจ้าฟ้าโสมนัศ เมื่อประสูตรแล้วไม่นานสมเด็จพระนางเจ้าโสมนัศวัฒนาวดีก็สิ้นพระชนม์ ได้พระราชทานเพลิงณท้องสนามหลวง ตามอย่างสมเด็จพระบรมราชเทวีฯ"
จอว์ส

จอว์ส  เป็นภาพยนตร์อเมริกันแนวระทึกขวัญ ที่ออกฉายในปี ค.ศ. 1975 ซึ่งดัดแปลงจากนวนิยายชื่อเดียวกันในปี ค.ศ. 1974 ของ ปีเตอร์ เบนช์ลีย์ กำกับโดย สตีเวน สปิลเบิร์ก ซึ่งเรื่องนี้นับเป็นผลงานภาพยนตร์เรื่องลำดับที่สองของเขา ภาพยนตร์ประสบความสำเร็จอย่างมากเมื่อเข้าฉาย ทั้งรายได้และคำวิจารณ์ จนมีชื่อเข้าชิงรางวัลหลายสถาบัน ทั้งลูกโลกทองคำ และรางวัลออสการ์ เคยฉายในประเทศไทย ในปีถัดมา (พ.ศ. 2519) โดยไม่มีชื่อภาษาไทย ฉายที่โรงภาพยนตร์ปารีส-สกาล่า-พาราเมาท์-อินทรา
เรื่องย่อ.
เป็นเรื่องราวของฉลามกินคนที่มาโผล่แถบหาดอมิตี้ ที่เขมือบไปหลายศพ แต่ไม่มีใครเชื่อว่าเป็นฉลาม เพราะปกติฉลามจะไม่มาอาละวาดแถบนี้ และอีกอย่างที่หาดกำลังจะจัดงานประจำปีอีก มาร์ติน โบรดี้ (รอย ไชเดอร์) หัวหน้าตำรวจอมิตี้, ควินน์ (โรเบิร์ต ชอว์) นักล่าฉลามมือฉมัง และ แมทท์ ฮูเปอร์ (ริชาร์ด เดรย์ฟัสส์) นักวิทยาศาสตร์ผู้มีความรู้เรื่องธรรมชาติของฉลาม 3 คนต้องออกไปล่าเจ้าฉลามโหดตัวนี้ก่อนที่มันจะฆ่าใครอีก
พรรคสงเคราะห์ชาติ

พรรคสงเคราะห์ชาติ ("คณบกฺสสงฺเคฺราะชาติ",) หรือที่บางสำนักข่าวของไทยมักเรียกว่า พรรคกู้ชาติ เป็นพันธมิตรเพื่อการเลือกตั้งของพรรคการเมืองกัมพูชาฝ่ายค้าน 2 พรรค ได้แก่ พรรคสม รังสี และพรรคสิทธิมนุษย์ (Human Rights Party) ซึ่งก่อตั้งขึ้นในช่วงกลางปี พ.ศ. 2555 เพื่อเข้าร่วมการเลือกตั้งทั่วไปของกัมพูชาในปี พ.ศ. 2556
วันที่ 16 กันยายน พ.ศ. 2560 พรรคสงเคราะห์ชาติถูกศาลสูงสุดกัมพูชาสั่งยุบพรรคและตัดสิทธิ์สมาชิกพรรคเป็นเวลา 5 ปี ในข้อกล่าวหาสมคบกับต่างประเทศเพื่อเตรียมการโค่นล่มรัฐบาล ซึ่งเป็นผลมาจากกฎหมายพรรคการเมืองของกัมพูชาที่มีผลใช้บังคับในช่วงกลางปีเดียวกัน
เครื่องราชอิสริยาภรณ์เหยี่ยวทองคำ

เครื่องราชอิสริยาภรณ์เหยี่ยวทองคำ (金鵄勲章 (kinshi kunsyou),อังกฤษ:Order of the Golden Kite) เป็นเครื่องราชอิสริยาภรณ์ญี่ปุ่น สถาปนาเมื่อวันที่ 12 กุมภาพันธ์ พ.ศ. 2433 โดยสมเด็จจักรพรรดิเมจิแห่งจักรวรรดิญี่ปุ่นเพื่อเป็นอนุสรณ์แด่จักรพรรดิจิมมุ
เครื่องราชอิสริยาภรณ์มงคลรัตน์

เครื่องราชอิสริยาภรณ์มงคลรัตน์ หรือ เครื่องราชอิสริยาภรณ์ซุยโฮ (; โรมาจิ: "Zuihō-shō") เป็นเครื่องราชอิสริยาภรณ์ญี่ปุ่น ที่จักรพรรดิเมจิ โปรดฯ ให้สถาปนาขึ้นเมื่อวันที่ 4 มกราคม พ.ศ. 2431 ในนามว่า "เครื่องราชอิสริยาภรณ์เมจิ" แรกเริ่มนั้นมี 8 ชั้น (ชั้น 8 ขึ้นไปถึงชั้น 1) แต่ตั้งแต่ปี พ.ศ. 2546 ก็พระราชทานเพียง 6 ชั้น โดยยกเลิกชั้นที่ 7 และ 8 ที่เป็นเหรียญอิสริยาภรณ์ออกไป
คิวรี (นักร้อง)

อี จี-ฮย็อน (อักษรโรมัน: Lee Ji-hyun; เกิด 12 ธันวาคม ค.ศ. 1986) หรือชื่อที่ใช้ในการแสดง คิวรี (อักษรโรมัน: Qri; เกาหลี: ) เป็นแร็ปเปอร์ นักร้อง นักแสดงชาวเกาหลีใต้ เธอเป็นที่รู้จักในฐานะสมาชิกวงที-อารา
ประวัติ.
คิวริ มีชื่อว่า อี จีฮยอน (Lee JiHyun) เกิดเมื่อวันที่ 12 ธันวาคม 1986 มีเลือกกรุ๊ป B ด้วยความน่ารักประกอบกับการมีส่วนสูง 166 เซนติเมตรและรูปร่างที่สมส่วนทำให้คิวริโด่งดังในฐานะการเป็นออลจัง หรือ วัยรุ่นที่ถูกโหวตจากอินเทอร์เน็ตว่ามีรูปร่างและน่าตาดี โดยการเป็นออลจังนี้เองทำให้คิวริได้มีโอกาสเข้ามาอยู่ในวงการบันเทิงของเกาหลี ซึ่งจะเห็นได้จากการถ่ายแบบนิตยสารและโฆษณาเป็นจำนวนมาก และจากนั้นไม่นานคิวริก็ได้เข้าร่วมเดบิวต์เป็นสมาชิกของวง T-ara ถึงแม้ว่าจะเข้ามาทำงานในวงการบันเทิงแต่คิวริก็ไม่ได้ทิ้งการเรียน เห็นได้จากการที่เธอเรียนจบปริญญาตรีจากคณะศิลปศาสตร์ สาขาศิลปะการแสดง จากมหาวิทยาลัยมยองจี
คิวริ ได้เข้ามาเป็นสมาชิกทีอาร่าพร้อมกับ โซยอนและโบรัม หลังจากที่ จีวอนและจีแอ ได้ถอนตัวออกจากวง และได้เดบิ้วต์ในปี 2009
สกุลวอลนัต

สกุลวอลนัต หรือJuglans เป็นสกุลของพืชในวงศ์ Juglandaceae เมล็ดมีชื่อเรียกโดยทั่วไปว่าวอลนัต เป็นพืชที่ดอกแยกเพศแยกต้น ใบประกอบแบบขนนก 
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
โอดินต์โซโว

โอดินต์โซโว  เป็นเมืองในมอสโกโอบลาสต์ ประเทศรัสเซีย มีประชากร 138,930 คน (ค.ศ. 2010) เมืองตั้งอยู่ทางตอนกลางค่อนไปทางตะวันตกของประเทศ เริ่มก่อตั้งเป็นหมู่บ้านในปลายคริสต์ศตวรรษที่ 14
ตองสยาม

ตองสยาม ชื่อวิทยาศาสตร์: "Macaranga siamensis" เป็นไม้ยืนต้นที่มีใบขนาดใหญ่อยู่ในวงศ์ Euphorbiaceae ใบเดี่ยว มีหูใบขนาดใหญ่ ผลแก่แล้วแตกเป็นสองพู สีเหลือง ไม่มีหนาม เมล็ดกลม ออกดอกในเดือนกรกฎาคม – กันยายน เป็นไม้เบิกนำขึ้นในที่แล้งหรือหลังจากเกิดไฟป่า พบในพื้นที่สูงทางภาคตะวันออกและภาคตะวันตก พบครั้งแรกในประเทศไทยโดย S.J. Davies ที่อุทยานแห่งชาติเขาใหญ่ จังหวัดนครนายก เมื่อ 22 ธันวาคม พ.ศ. 2542 ชื่อสปีชีส์ตั้งเป็นเกียรติแก่ประเทศไทย
พิวโบล (รัฐโคโลราโด)

พิวโบล (/ˈpwɛbloʊ/ "พูเอโบล") เป็นเมืองในพิวโบลเคาน์ตี ในรัฐโคโลราโด สหรัฐอเมริกา เมืองมีประชากร 106,595 คน (ค.ศ. 2010) เป็นเมืองใหญ่เป็นอันดับ 246 ของสหรัฐอเมริกา
เมืองตั้งอยู่บนฝั่งแม่น้ำอาร์คันซอ อยู่ทางใต้ของเมืองเดนเวอร์ เมืองหลวงของรัฐราว 112 ไมล์ (180 กม.) และอยู่ทางใต้ของเมืองโคโลราโดสปริงส์ 43 ไมล์ เมืองพิวโบลมีหิมะน้อยกว่าเมืองใหญ่เมืองอื่นในรัฐโคโลราโด ถือเป็นหนึ่งในเมืองที่มีการผลิตเหล็กกล้ามากที่สุดในสหรัฐอเมริกา
เมืองนี้ตั้งขึ้นเป็นสถานีการค้าเมื่อปี ค.ศ. 1842 ในชื่อ เอลพิวโบล หรือ ฟอร์ตพิวโบล และตั้งเป็นเมืองเมื่อ ค.ศ. 1885 ได้รับความเสียหายมากจากอุทกภัยเมื่อ ค.ศ. 1921
เอลปูเอร์โตเดซานตามาริอา

เอลปูเอร์โตเดซานตามาริอา ("The Port of Saint Mary") หรือชื่อท้องถิ่นเรียกสั้น ๆ ว่า เอลปูเอร์โต เป็นเทศบาลที่ตั้งอยู่ริมฝั่งแม่น้ำกัวดาเลเต ในจังหวัดกาดิซ แคว้นอันดาลูซิอา ประเทศสเปน จากข้อมูลประชากรในปี ค.ศ. 2009 เมืองมีประชากร 88,000 คน โดยมีประชากรราว 50,000 คน อาศัยอยู่บริเวณใจกลางเมือง 
เมืองตั้งอยู่ทางตะวันตกของเมืองกาดิซ ตรงข้ามอ่าวกาดิซ เป็นที่รู้จักเรื่องมีท่าเรือที่โคลัมบัสล่องเรือในที่แห่งนี้ในการเดินทางไปอเมริกาครั้งที่ 2
จังหวัดกาดิซ

กาดิซ  เป็นจังหวัดทางตอนใต้ของประเทศสเปน ทางทิศตะวันตกเฉียงใต้ของแคว้นอันดาลูซิอา เป็นส่วนที่อยู่ทางใต้สุดของยุโรปตะวันตก
จังหวัดใกล้เคียงได้แก่ จังหวัดอูเอลบา จังหวัดเซบิยา และจังหวัดมาลากา ติดกับมหาสมุทรแอตแลนติก ทะเลเมดิเตอร์เรเนียน ช่องแคบยิบรอลตาร์ และดินแดนโพ้นทะเลของสหราชอาณาจักร (ยิบรอลตาร์) จังหวัดมีพื้นที่ 7,442 ตร.กม.
เมืองหลักของจังหวัดคือเมืองกาดิซ ที่มีประชากรมากกว่า 128,000 คน เมืองใหญ่ที่สุดคือเมืองเฆเรซเดลาฟรอนเตรา มีประชากร 208,896 คน (ค.ศ. 2010) และเมืองสำคัญอีกเมืองหนึ่งคือ อัลเฆซิรัส ที่มีประชากรมากกว่า 114,000 คน สำหรับประชากรรวมทั้งจังหวัด มีประชากร 1,194,062 คน (ค.ศ. 2006) โดยมีประชากรราว 600,000 คนอาศัยอยู่บริเวณอ่าวกาดิซ ความหนาแน่นประชากรเท่ากับ 160.45 คนต่อตารางกิโลเมตร
เนชันนัลเอมเบลม

เนชันนัลเอมเบลม  เป็นเพลงมาร์ชที่แต่งโดยเอดวิน ยูยีน แบกลีย์ นักแต่งเพลงชาวอเมริกันในปี ค.ศ. 1902 เผยแพร่ในปี ค.ศ. 1906 เป็นหนึ่งผลงานเพลงมาร์ชอเมริกันที่มีชื่อเสียงที่สุด นิยมบรรเลงในวันชาติสหรัฐอเมริกา เนื่องจากส่วนหนึ่งของทำนองเพลง มาจากบางท่อนของ "เดอะสตาร์สแปงเกิลด์แบนเนอร์" เพลงชาติสหรัฐ
แบกลีย์แต่งเพลงนี้ขณะโดยสารรถไฟไปกับเพื่อนร่วมวง เมื่อแต่งเพลงนี้เสร็จเขากลับไม่ชอบทำนองตอนจบเพลง แต่เพื่อนร่วมวงที่ฟังอยู่ในตู้โดยสารถัดไปกลับชื่นชอบ และแจ้งกับแบกลีย์ว่าจะนำเพลงนี้ออกบรรเลงในการแสดงครั้งต่อไปของวง ทั้งๆ ที่ตัวแบกลีย์โยนโน้ตเพลงนี้ทิ้งไปแล้ว
ครั้งหนึ่งจอห์น ฟิลิป ซูซา ให้สัมภาษณ์ว่า หากให้เลือกเพลงมาร์ชห้าเพลงที่คิดว่าดีที่สุด ห้าเพลงนั้นประกอบด้วยผลงานของซูซาเองจำนวนสี่เพลงได้แก่ "เซ็มเปอร์ฟิเดลิส", "เดอะวอชิงตันโพสต์", "เดอะทันเดอเรอร์" และ "เดอะสตาร์แอนด์สไตรพ์ฟอร์เอเวอร์" อีกเพลงหนึ่งนั้นคือ "เนชันนัลเอมเบลม" ของแบกลีย์
มิกเกลี

มิกเกลี  เป็นเมืองเล็ก ๆ และเทศบาลในประเทศฟินแลนด์ เทศบาลมีประชากร 48,970 คน (28 กุมภาพันธ์ ค.ศ. 2013) ครอบคลุมพื้นที่ 2,124.60 ตร.กม. (820.31 ตร.ไมล์) โดยเป็นพื้นที่น้ำ 424.7 ตร.กม. (164.0 ตร.ไมล์) ความหนาแน่นประชากรเท่ากับ 28.81 คนต่อตารางกิโลเมตร หรือ 74.6 คนต่อ ตร.ไมล์ เมืองมิกเกลีเป็นศูนย์บัญชาการกองทัพฟินแลนด์ในสงครามโลกครั้งที่สอง
มินโดโร

มินโดโร  เป็นเกาะที่ใหญ่เป็นอันดับ 7 ของประเทศฟิลิปปินส์ ตั้งอยู่ตอนกลางของประเทศ ทางตะวันตกเฉียงใต้ของเกาะลูซอน ทิศตะวันตกจดทะเลจีนใต้ ทิศใต้จดทะเลลูซู ทิศเหนือแยกจากเกาะลูซอนโดยช่องแคบเวอร์เด ทิศตะวันออกแยกจากเกาะตาบลัสและเกาะอื่น ๆ โดยช่องแคบตาบลัส และด้านตะวันตกเฉียงใต้แยกจากหมู่เกาะกาลามีอันโดยช่องแคบมินโดโร 
ชาวจีนรู้จักเกาะนี้ก่อนที่สเปนจะเดินทางมาถึงใน ค.ศ. 1570 สหรัฐอเมริกาเข้ายึดครองใน ค.ศ. 1901 ญี่ปุ่นเข้ายึดครองระหว่างสงครามโลกครั้งที่สองใน ค.ศ. 1944 และสหรัฐอเมริกายึดคืนมาได้
หอพลังความร้อนจากดวงอาทิตย์

หอพลังความร้อนจากดวงอาทิตย์ คือโรงผลิตไฟฟ้าจากพลังงานความร้อนแสงอาทิตย์ที่มีลักษณะเป็นหอคอยสูง รับความร้อนที่เป็นรังสีจากดวงอาทิตย์จากกระจกเรียบจำนวนมากที่สามารถปรับเข้าหาดวงอาทิตย์เสมอ(เรียกกระจกแบบนี้ว่า heliostat) ที่อยู่ด้านล่าง หอคอยนี้จะสะสมความร้อนและทำตัวเหมือนเตาความร้อนสูง เปลี่ยนความร้อนให้เป็นพลังงานไฟฟ้า พลังงานไฟฟ้าที่ได้ ถือว่าเป็นพลังงานทดแทนที่ยั่งยืนไร้มลพิษแบบหนึ่ง 
การออกแบบในตอนแรกๆจะใช้แสงที่ถูกโฟกัสนี้ไปทำให้น้ำร้อน ไอน้ำที่ได้จะนำไปใช้หมุนกังหันไอน้ำ แต่ปัญหาคือ ถ้าไม่มีแสงอาทิตย์ก็จะผลิตไฟฟ้าไม่ได้ การออกแบบใหม่โดยใช้โซเดียมเหลวเป็นตัวเก็บพลังงานความร้อนและได้รับการสาธิตให้เห็นจริง ต่อมาใช้เกลือหลอมเหลว (โพแทสเซียมไนเตรท 40% โซเดียมไนเตรท 60%) เป็น'ของเหลวใช้งาน'ได้ถูกนำมาใช้ผลิตไฟฟ้าในหอพลังความร้อนในปัจจุบัน ของเหลวใช้งานนี้มีความสามารถเก็บความร้อนได้สูงมาก ซึ่งใช้ในการเก็บพลังงานความร้อนก่อนที่จะใช้ต้มน้ำเพื่อขับกังหัน การออกแบบวิธีนี้จึงสามารถผลิตกระแสไฟฟ้าได้แม้ไม่มีแสงอาทิตย์
ต้นทุน.
ห้องปฏิบัติการพลังงานทดแทนแห่งชาติของสหรัฐ (NREL) ได้มีการประมาณการว่าในปี 2020 จะสามารถผลิตไฟฟ้าจากหอพลังความร้อนจากดวงอาทิตย์ด้วยต้นทุน 5.47 เซนต์ต่อกิโลวัตต์ชั่วโมง. บริษัท เช่น ESolar (รับการสนับสนุนจาก Google.org) จะดำเนินการพัฒนาต่อในส่วนประกอบของหอพลังงานเพื่อให้มีราคาถูกและบำรุงรักษาต่ำ, เพื่อที่จะช่วยลดต้นทุนในอนาคตอันใกล้. การออกแบบ ESolar ใช้กระจกขนาดเล็ก (1.14m²) จำนวนมากตัวเลขที่มีขนาดใหญ่ของซึ่งลดต้นทุนการติดตั้งระบบต่างๆเช่นคอนกรีต, เหล็ก,หัวเจาะและเครน
ในการปรับปรุงการทำงานของระบบของเหลวใช้งานเช่นการย้ายแบบสองถัง (ร้อน/เย็น) ในปัจจุบันเป็นการออกแบบระบบ thermocline ถังเดียวพร้อมกับฟิลเลอร์ความร้อน quartzite และผ้าห่มออกซิเจนจะปรับปรุงประสิทธิภาพของวัสดุและลดค่าใช้จ่ายเพิ่มเติม
ใช้งานเชิงพาณิชย์.
มีหลายบริษัทที่มีส่วนร่วมในการวางแผนการออกแบบและการสร้างสาธารณูปโภคโรงไฟฟ้า นี้เป็นขั้นตอนที่สำคัญต่อเป้าหมายสูงสุดของการพัฒนาโรงไฟฟ้าเชิงพาณิชย์ มีตัวอย่างหลายกรณีศึกษาของการใช้นวัตกรรมเพื่อการแก้ปัญหาพลังงานแสงอาทิตย์.
แนวคิดเชิงสร้างสรรค์.
หอพลังจากดวงอาทิตย์ในหลุมซึ่งเป็นการรวมหอพลังความร้อนและหอพลังลมเข้าด้วยกันจะสร้างในเหมืองแบบเปิดหน้าดินที่ปลดประจำการแล้ว หอพลังความร้อนแบบดั้งเดิมมีข้อจำกัด ในขนาดตามความสูงของหอคอยที่ไปปิดกั้นเส้นสายตา "ที่นั่งสนามกีฬา" ของเหมืองจึงถูกนำมาใช้ประโยชน์ให้เอาชนะข้อจำกัดการปิดกั้นนั้นได้
เนื่องด้วยหอพลังความร้อน ปกติใช้ไอน้ำในการขับกังหันและมีแนวโน้มที่จะขาดแคลนน้ำในภูมิภาคด้วย ประโยชน์ของการเปิดหลุมอีกอย่างหนึ่งก็คือหลุมเหล่านี้สามารถที่จะเก็บสะสมน้ำที่อยู่ด้านล่างของหลุมได้ หลุมหอพลังงานความร้อนใช้ไอน้ำความร้อนต่ำไปขับหลอดนิวเมติกในระบบร่วม (co-generation) ประโยชน์ที่สามของการใช้เหมืองสำหรับโครงการผลิตไฟฟ้าก็คือเราสามารถนำโครงสร้างพื้นฐานของเหมืองที่มีอยู่แล้วกลับมาใช้ได้อีก เช่น ถนน, อาคารและไฟฟ้า
พลองเหมือด

พลองเหมือด หรือเหมือดแอ่ ชื่อวิทยาศาสตร์: "Memecylon edule" เป็นไม้ยืนต้นในวงศ์ Memecylaceae แตกเป็นร่องตามยาวของลำต้น สีน้ำตาลถึงดำ ใบเดี่ยว เนื้อใบหนา ดอกช่อ ออกเป็นกระจุกตามซอกใบ มีฐานรองดอกรูปถ้วย กลีบดอกสีม่วงหรือน้ำเงินเข้ม อับเรณูโค้งคล้ายอักษร J ผลกลมเมื่ออ่อนสีเขียว แก่เป็นสีม่วงเข้ม 
ผลมีรสฝาดหวาน รับประทานเป็นผลไม้ รากหรือลำต้นใช้ต้มรักษาโรคกระเพาะอาหาร หรือต้มผสมกับยาอื่น รักษาโรคหืด ใบเมื่อนำมาเคล้ากับพริกแล้วตากแดดช่วยให้พริกสีสด ป้องกันไม่ให้แมลงมาเจาะพริกแห้ง กิ่งและลำต้นทำเป็นน้ำด่างใช้แช่ไหมและฝ้ายก่อนย้อม สามารถสกัดสีเหลืองออกมาได้
คิม จ็องอา

คิม จ็อง-อา(อักษรโรมัน: Kim Jungah; 2 สิงหาคม 2526–)หรือชื่อในการแสดงว่า จ็องอาเป็นนักร้อง นักแสดง ชาวเกาหลีใต้ เป็นอดีตสมาชิกวง อาฟเตอร์สกูล (วงดนตรีเกาหลี)
ประวัติ.
จองอา หรือชื่อจริง คิม จองอา เกิดเมื่อวันที่ 2 สิงหาคม 2526 ที่เมือง อินชอน ประเทศเกาหลีใต้ จองอาเธอปรากฏตัวเมื่อวันที่ 29 ธันวาคม 2551 ในเทศกาลเพลงของ เอสบีเอส ร่วมกับ จูยอน ซน ดัมบิ วันที่ 25 มีนาคม 2556 จองอาเธอตกเป็นข่าว กับ อนยู วงชายนี่ เรื่องการคบกันของทั้งสอง แต่เป็นแค่ข่าวลือเพราะทั้งสองไปเที่ยวไนน์คลับด้วยกัน หลังจากในปี 2012 กาฮีหัวหน้าวงได้ลาออกไปทำให้มีข้อสังลับว่าใครจะมาเป็นหัวหน้าแทนปรากฏว่า จองอาได้รับการคัดเลือกได้เป็นหัวหน้าวง
วรศุลี สุวรรณปริสุทธิ์

วรศุลี สุวรรณปริสุทธิ์ (เกิด 20 ตุลาคม พ.ศ. 2498) ชื่อเล่น ตุ้ย เป็นนักการเมืองชาวไทย อดีตสมาชิกสภาผู้แทนราษฎรจังหวัดมุกดาหาร และอดีตเทศมนตรีเทศบาลเมืองมุกดาหาร
ประวัติ.
วรศุลี เกิดเมื่อวันที่ 20 ตุลาคม พ.ศ. 2498 ที่อำเภอเมืองมุกดาหาร จังหวัดมุกดาหาร เป็นบุตรนายสง่า และนางลวง สุวรรณปริสุทธิ์ ด้านครอบครัวสมรสกับนายภมร เชาว์ศิริกุล อดีตประธานหอการค้าจังหวัดมุกดาหาร มีบุตร 3 คน
สำเร็จการศึกษาระดับปริญญาตรี คณะนิติศาสตร์ จากมหาวิทยาลัยรามคำแหง
งานการเมือง.
วรศุลี เข้าสู่งานการเมืองด้วยการดำรงตำแหน่งเทศมนตรีเทศบาลเมืองมุกดาหาร เมื่อ พ.ศ. 2537 ก่อนที่จะลาออกมาลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2538 สังกัดพรรคประชาธิปัตย์ และได้รับเลือกเรื่อยมารวม 3 ครั้ง 
สมาชิกสภาผู้แทนราษฎร.
วรศุลี ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
อินเวอร์คาร์กิลล์มาร์ช

อินเวอร์คาร์กิลล์มาร์ช  เป็นเพลงมาร์ชที่แต่งโดยอเลกซานเดอร์ ลิทกาว นักแต่งเพลงชาวนิวซีแลนด์และออสเตรเลีย เชื้อสายสกอตแลนด์ ในปี ค.ศ. 1901 เป็นเพลงมาร์ชเพลงหนึ่งที่ได้รับความนิยม ตั้งชื่อตามชื่อเมืองอินเวอร์คาร์กิลล์ เมืองทางใต้สุดของเกาะใต้ของนิวซีแลนด์
ลิทกาวซึ่งเป็นชาวเมืองกลาสโกว สกอตแลนด์ โดยกำเนิด ใช้ชีวิตในวัยเด็กที่อินเวอร์คาร์กิลล์ นิวซีแลนด์ แล้วย้ายไปตั้งรกรากที่เมืองลอนซตัน แทสเมเนีย ออสเตรเลีย ในปี ค.ศ. 1901 เขาย้ายมาทำงานที่เมืองไครสต์เชิร์ช นิวซีแลนด์อยู่ช่วงหนึ่ง และได้แต่งเพลงนี้ขึ้นโดยรำลึกถึงความทรงจำสมัยเด็ก แต่ผู้จัดพิมพ์โน้ตเพลงกลับปฏิเสธที่จะจัดจำหน่าย 
ลิทกาวได้นำทำนองเพลงนี้มาเรียบเรียงใหม่ในปี ค.ศ. 1908 เมื่อเมืองอินเวอร์คาร์กิลล์ ได้เป็นเจ้าภาพจัดงานประกวดวงดุริยางค์ระดับประเทศ ประจำปี 1909 และได้ร้องขอให้ลิทกาวแต่งทำนองเพลงสำหรับใช้ในงานนี้ เขาเรียบเรียงทำนองใหม่ ตั้งชื่อว่า "อินเวอร์คาร์กิลล์มาร์ช" เพื่อเป็นเกียรติ และนำออกบรรเลงต่อสาธารณะเมื่อวันที่ 3 พฤศจิกายน ค.ศ. 1909 
หลังจากการแสดงครั้งนั้น อินเวอร์คาร์กิลล์มาร์ชกลับได้รับความนิยมเฉพาะในนิวซีแลนด์ เพลงเริ่มเป็นที่นิยมในสหราชอาณาจักรในช่วงปี ค.ศ. 1915-1916 อันเป็นผลจากการรบที่คาบสมุทรกัลลิโพลี ของจักรวรรดิออตโตมัน ในช่วงสงครามโลกครั้งที่หนึ่ง (ปัจจุบันคือประเทศตุรกี) ซึ่งมีทหารจากนิวซีแลนด์และออสเตรเลียเข้าร่วมรบด้วย จากนั้นจึงเผยแพร่และได้รับความนิยมในสหรัฐอเมริกา
ปัจจุบันเพลงนี้ได้รับความนิยม จนบางครั้งมีผู้เข้าใจผิดว่าเป็นเพลงชาติของนิวซีแลนด์
เรนโบว์ (วงดนตรีเกาหลี)

เรนโบว์  เป็นกลุ่มนักร้องหญิงของประเทศเกาหลีใต้ สังกัดค่ายดีเอสพีมีเดีย ประกอบไปด้วยสมาชิกจำนวน 7 คนคือ อูริ, ซึงอา, แจคย็อง, จีซุก, โนอึล, ยุนฮเย และฮย็อนย็อง ในวันที่ 27 ตุลาคม ค.ศ. 2016 กลุ่มได้รับการยืนยันอย่างเป็นทางการว่าจะยุบวงในวันที่ 13 พฤศจิกายน หลังจากสมาชิกทุกคนไม่ต่อสัญญากับค่ายเพลง
ประวัติ.
2009 เปิดตัวกับเพลง Gossip Girl.
ประมาณเดือนมกราคม ปี 2552 มีข่าวลือว่าทาง DSP จะเปิดตัว เกิร์ลกรุ๊ปชุดใหม่ ทางDSP ได้ออกมายืนยันแล้วประกอบด้วยสมาชิก 7คน ประกอบด้วยสมาชิกบางคนได้รับฝึกอบรมกับ DSP เป็นเวลา 4 ปี ในช่วยปลายปีทาง DSP ได้ปล่อยทีเซอร์ในรูปแบบของภาพ Rainbow culminated ซึ่งในการเปิดตัวของมิวสิควีดีโอ Gossip Girl เมื่อ 6 ธันวาคม 2552
เมื่อวันที่ 3 พฤศจิกายน 2009 เรนโบว์ได้เปิดตัวอย่างเปิดทางการ DSP ได้ออกแถลงการอธิบายว่า สมาชิกเรนโบว์ ถูกเลือนให้ปรากฏตัวไป เพื่อให้ได้ฝึกฝนอย่างดีขึ้น
การเปิดตัว.
เรนโบว์ได้เปิดตัวครั้งแรก ในรายการ Show! Music Core. ทางช่องMBC บทเพลง Gossip Girl
2010.
ในช่วงต้นเดือนสิงหาคม 2010 ทางต้นสังกัดของเรนโบว์ได้ปล่อยมาเป็นภาพ singlular picture เป็นทีเซอร์สำหรับกลุ่ม การแต่งตัวสมาชิกสวมชุดสีขาวเรียบมีสีอายแชเดโดว์ตรงกับสีประจำตัวของของแต่ละคน ในภาพทีเซอร์ที่สองที่ปล่อยออกมาหลายวัน สมาชิกมีการสวมใส่ชุดที่แตกต่างกัน วันที่ 11 สิงหาคม 2010 วิดีโอเพลงถูกปล่อยออกมา สองวันต่อมาเรนโบว์ได้ขึ้นแสดงโชว์ ทางช่อง KBS ในรายการ Music Bank และขึ้นแสดงอีกเวทีหนึ่ง ทางช่อง SBS ในรายการ Inkigayo วันที่ 17 ตุลาคม ทางต้นสังกัดของเรนโบว์ได้ปล่อยภาพถ่ายที่มีแนวความคิดของพวกเธอเอง ภาพถ่ายเหล่านี้ได้รับความคาดหมายว่าเพลงใหม่ ในวันที่ 19 ตุลาคม 2010 ภาพถ่ายแนวคิดของพวกเธอเอง พวกเธอได้ออกมีการแสดงสด ทางช่อง เอ็มเน็ต ในรายการ M! Countdown และเรนโบว์เองก็เปลี่ยนภาพลักษณ์ของจากใส่มาเป็นแซ๊กซี่
2011.
ในเดือนเมษายน 2011 เรนโบว์ปล่อยเพลงออกมา ชื่อเพลง EP, "To Me" ซึ่งเป็นอีพีของเพลง วันที่ 20 มิถุนายน 2011 ทางดีเอสพีได้ปล่อยทีเซอร์เวลา 43 วินาที สำหรับการเปิดตัวเพลงต่อไป Sweet Dream" และได้ถูกอัปโหลดไปยังเว็บไซต์ยูทูบของทางต้นสังกัด และเรนโบว์เองก็ได้เปิดซิงเกิลภาษาญี่ปุ่น Mach หรืออักษรญี่ปุ่น 
2012.
3 มกราคม 2012 DSP ประกาศว่าเพลง trio ในวันเดียวกันทางต้นสังกัดของเรนโบว์ได้เผยทีเซอร์ขนเว็บของทาง DSP กลุ่มได้ปล่อยเพลง " Hoi Hoi วันที่ 12 มกราคม 2012 และพวกเธอได้ขึ้นแสดงในรายการเพลง Show! Music Core เรนโบว์เองก็ได้ปล่อยเพลงภาษาญี่ปุ่นเมื่อ วันที่ 14 มีนาคม 2012 ชื่อเพลง "Gonna Gonna Go!"หรืออักษรญี่ปุ่น ทีเซอร์ของมิวสิควิดีโอ วันที่ 24 กุมภาพันธ์ 2012 พร้อมปล่อยอัลบั้มแรกของพวกเธอ , Over the Rainbow ที่ปล่อยมาวันที่ 28 มีนาคม 2012 ทาง DSP ได้ออกมาประกาศว่า วูริ จะมีส่วนร่วมในรายการวารตี้โชว์ เช่น Invincible Youth และการแสดงซิทคม KBS sitcom I Need A Fairy. แจคยองก็มีส่วนร่วมในการแสดง Monster ซึ่งออกอากาศทางช่อง เจทีบีซี 
2013.
วันที่5 กุมภาพันธ์ 2013 โดยทางกลุ่มบอกว่าจะปล่อยสูติโออัลบั้มแรก Rainbow Syndrome ในเดือนกุมภาพันธ์ เรนโบว์ยังมีแนวคิดสดใสจากเพลง 'Tell Me Tell Me โดยทีเซอร์คัมแบ๊กวันที่ 27 พฤษภาคม ออกมายูทูบ และในเดือนกรกฎาคมเรนโบว์ได้คัมแบ็กเพลง Sunshine"
รายชื่อผลงานเพลง.
<templatestyles src="Col-begin/styles.css"/>
จารุบุตร เรืองสุวรรณ

ร้อยโท จารุบุตร เรืองสุวรรณ (15 มิถุนายน พ.ศ. 2463 – 19 มีนาคม พ.ศ. 2527) อดีตประธานวุฒิสภา อดีตประธานรัฐสภา และสมาชิกสภาผู้แทนราษฎรจังหวัดขอนแก่น 5 สมัย เป็นบิดาจารุพงศ์ เรืองสุวรรณ อดีตรัฐมนตรีว่าการกระทรวงมหาดไทย และเขาเป็นประธานรัฐสภา คนที่ 2 ที่ถึงแก่อสัญกรรมในขนะดำรงตำแหน่งประธานรัฐสภา
ประวัติ.
ร้อยโท จารุบุตร เรืองสุวรรณ เกิดเมื่อวันที่ 15 มิถุนายน พ.ศ. 2463 เป็นบุตรของนายเจริญ และ นางเอี่ยม เรืองสุวรรณ น้ำหนัก 91 กิโลกรัม สูง 172 เซนติเมตร สำเร็จการศึกษา ปริญญาตรี ธรรมศาสตรบัณฑิต และ ปริญญาโท เศรษฐศาสตรมหาบัณฑิต จาก มหาวิทยาลัยธรรมศาสตร์และการเมือง สมรสกับนางอรนุช เรืองสุวรรณ มีบุตร-ธิดา 2 คน คือ นายจารุพงศ์ เรืองสุวรรณ รัฐมนตรีว่าการกระทรวงมหาดไทย และ นางจารุวรรณ ปฐมธนพงศ์
ร้อยโท จารุบุตร เรืองสุวรรณมีพี่น้อง 6 คน ได้แก่ นายจารุมุกด์ เรืองสุวรรณ นายจารุพิฑูรย์ เรืองสุวรรณ นายจารุอุดม เรืองสุวรรณ ที่ปรึกษารองนายกรัฐมนตรี ด.ญ. จารุมณี เรืองสุวรรณ พ.ต.ท. จารุอรรถ เรืองสุวรรณ และ พล.อ.ดร.จารุภัทร เรืองสุวรรณ
การศึกษา.
ในปี พ.ศ. 2480 จารุบุตร เรืองสุวรรณ จบมัธยมศึกษาปีที่ 8 ที่โรงเรียนอุดรพิทยานุกูล จบปริญญาตรีตรี ธรรมศาสตร์บัณฑิต เนติบัณฑิตไทย ในปี พ.ศ. 2485 ปริญญาโทเศรษฐศาสตร์มหาบัณฑิต มหาวิทยลัยธรรมศาสตร์ และในปี พ.ศ. 2488 จบโรงเรียนนายทหารอังกฤษหน่วยคอมมานโด
การทำงาน.
งานในอดีต.
จารุบุตร เรืองสุวรรณ เป็นครูหลายโรงเรียน ได้แก่ ในปี พ.ศ. 2481 เป็นครูประชาบาลโรงเรียนวัดโพธิสมภรณ์ จังหวัดอุดรธานี ปลายปีเป็นครูเทศบาล พ.ศ. 2482 เป็นครูโรงเรียนราษฎร์ สงเคราะห์นิยม จังหวัดขอนแก่น ในปี พ.ศ. 2483 จารุบุตร เรืองสุวรรณ ได้สมัครสอบวิชาครู พป. ซึ่งได้อันดับหนึ่งทั่วประเทศ จึงได้รับการคัดเลือกให้บรรจุเป็นครูโรงเรียนสวนกุหลาบวิทยาลัย และในปี พ.ศ. 2484 จนถึงปี พ.ศ. 2485 เป็นครูโรงเรียนไตรมิตรวิทยาลัย
งานเสรีไทย.
ในปี พ.ศ. 2488 ร้อยโท จารุบุตร เรืองสุวรรณเป็นสมาชิกขบวนการเสรีไทย ในช่วงสงครามโลกครั้งที่สอง สังกัดหน่วย 136 กองทัพที่ 14 กองทัพบกอังกฤษ ต้นปี พ.ศ. 2489 ได้รับการแต่งตั้งให้เป็นเจ้าหน้าที่ประจำคณะกรรมการอาชญากรสงคราม ได้รับพระราชทานยศชั่วคราวเป็นร้อยโท ทำหน้าที่ นายหารติดต่อกับกองทัพฝ่ายสัมพันธิตร เพื่อปลดอาวุธทหารญี่ปุ่น
งานการเมือง.
จารุบุตร เรืองสุวรรณ ลงเลือกตั้งสมาชิกสภาผู้แทนราษฎรครั้งแรกในเดือนสิงหาคม พ.ศ. 2489 เคยดำรงตำแหน่งเป็นหัวหน้าพรรคเสรีประชาธิปไตย ในระหว่างปี พ.ศ. 2511 จนถึงปี พ.ศ. 2514 ร้อยโท จารุบุตร เรืองสุวรรณ ได้รับการเลือกตั้งเป็นสมาชิกสภาผู้แทนราษฎรจังหวัดขอนแก่นมาแล้ว 5 สมัยและได้รับคะแนนเสียงอย่างท่วมท้นคือ
เครื่องราชอิสริยาภรณ์วัฒนธรรม

เครื่องราชอิสริยาภรณ์วัฒนธรรม (文化勲章, Bunka-kunshō) เป็นเครื่องราชอิสริยาภรณ์ของญี่ปุ่น ก่อตั้งเมื่อวันที่ 11 กุมภาพันธ์ พ.ศ. 2480 เครื่องราชอิสริยาภรณ์นี้มีชั้นเดียว และอาจมอบให้ชายและหญิงที่มีส่วนร่วมในงานศิลปะวรรณกรรมวิทยาศาสตร์ เทคโนโลยีของญี่ปุ่นหรือสิ่งอื่นใดที่เกี่ยวข้องกับวัฒนธรรมโดยทั่วไป ผู้รับคำสั่งจะได้รับเงินรายปีตลอดชีวิต จักรพรรดิแห่งญี่ปุ่นทรงพระราชทานด้วยพระองค์เองในวันวัฒนธรรม (3 พฤศจิกายน) ของทุกปี
ลักษณะของเครื่องราชอิสริยาภรณ์.
เป็นแพรแถบสีม่วง สำหรับคล้องคอ ดวงตราเป็นวงกลมมีใบส้มอยู่โดยรอบ 5 ใบ ในแต่ละมุม 5 มุม
หญ้างวงช้าง

หญ้างวงช้าง ชื่อวิทยาศาสตร์: "Heliotropium indicum" เป็นพืชล้มลุกในวงศ์ Boraginaceae ลำต้นไม่มีเนื้อไม้ มีขนสั้นๆ จับแล้วเหนียวมือ มีกลิ่นเฉพาะตัว ใบเดี่ยว มีขนสั้นๆกระจายทั่วผิวใบ จับแล้วรู้สึกเหนียวมือ ดอกช่อ ปลายช่อม้วน มีดอกย่อยอยู่ที่ช่อดอกเพียงด้านเดียว ดอกมีกลิ่นหอมอ่อนๆ ผลเดี่ยวกลม ปลายผลเป็นร่อง มีกลีบเลี้ยงหุ้มเป็นรูปสามเหลี่ยม อ่อนเป็นสีเขียว แก่เป็นสีน้ำตาล ผลแห้งแตก เมล็ดสีเทาดำ ในฟิลิปปินส์ใช้เป็นยาแก้บวม
วงศ์หญ้างวงช้าง

วงศ์หญ้างวงช้าง หรือ Boraginaceae เป็นวงศ์ของพืชมีดอกที่มีไม้พุ่ม ไม้ยืนต้นและไม้ล้มลุก สมาชิกมีประมาณ 2,000 สปีชีส์ใน 146 สกุลทั่วโลก
สกุล.
<templatestyles src="Div col/styles.css"/>
พวงฟ้า

พวงฟ้า ชื่อวิทยาศาสตร์: "Clematis thaimontana" เป็นไม้เลื้อยในสกุลพวงแก้วกุดั่น วงศ์ Ranunculaceae ใบประกอบมีใบย่อยสามใบ ขอบใบเว้าเป็นสามแฉก ดอกช่อออกที่ปลายยอด มีปุยสีฟ้าอ่อนที่ดอก ปลายกลีบมีเส้นยาว 3-4 เซนติเมตร ออกดอกเดือนตุลาคม – พฤศจิกายน เป็นไม้ถิ่นเดียวในประเทศไทย พบครั้งแรกโดย J.F. Maxwell เมื่อ 5 พฤศจิกายน พ.ศ. 2535 ที่ดอยเชียงดาว จังหวัดเชียงใหม่ ชื่อสปีชีส์ตั้งตามประเทศไทย
เดอะ เลโก้ มูฟวี่

เดอะ เลโก้ มูฟวี่  เป็นภาพยนตร์คอมพิวเตอร์แอนิเมชันแนวตลกผจญภัยอเมริกัน ของค่ายวอร์เนอร์บราเธอส์พิคเจอส์ เขียนบทและกำกับโดย ฟิล ลอร์ด และ คริสโตเฟอร์ มิลเลอร์ ตัวละครและฉากทั้งหมดอ้างอิงจากเลโก้ นำแสดงโดย คริส แพร็ตต์ วิลล์ เฟอร์เรล อลิซาเบธ แบงก์ส วิลล์ อาร์เน็ตต์ นิก ออฟเฟอร์แมน อลิสัน บรี ชาร์ลี เดย์ เลียม นีสัน และมอร์แกน ฟรีแมน โดยออกฉายในวันที่ 7 กุมภาพันธ์ 2557 ประสบความสำเร็จเชิงพาณิชย์และได้เสียงตอบรับที่ดีในหลายด้าน ทั้งความสมจริง ความตลกขบขัน เสียงประกอบ และการแสดงสีหน้าอารมณ์ ทำรายได้กว่า 468.1 ล้านดอลลาร์ทั่วโลก เดอะเลโก้ มูฟวี่เป็นหนังเรื่องแรกของเฟรนไชส์เดอะ เลโก้ มูฟวี่ ซึ่งประกอบด้วย เดอะเลโก้ มูฟวี่ (2557) เดอะ เลโก้ แบทแมน มูฟวี่ (2560) เดอะ เลโก้ นินจาโก มูฟวี่ (2560) และ เดอะ เลโก้ มูฟวี่ 2 (2562) 
เรื่องย่อ.
ในจักรวาลเลโก้ ลอร์ดบิสเนส (วิลล์ เฟอร์เรล) พยายามใช้อาวุธที่เรียกว่า'เครเกิล'เพื่อยึดประชากรเลโก้ให้อยู่กับที่ แต่ก็ได้มีคำทำนายว่าจะมีคนพบ'ชิ้นส่วนต่อต้าน'ที่ไว้ใช้สำหรับจัดการกับเครเกิล ซึ่งต่อมาชิ้นส่วนต่อต้านก็ถูกพบและติดอยู่บนหลังของเอ็มเม็ต (คริส แพร็ตต์) ด้วยความบังเอิญ ทำให้เขาถูกไล่ล่าโดยลอร์ดบิสเนส เขาและเพื่อนร่วมทางจึงต้องออกผจญภัยเพื่อหนีจากลอร์ดบิสเนส และจัดการกับเครเกิลให้ได้
หญ้าขัดใบยาว

หญ้าขัดใบยาว หรือ หญ้าขัดมอน หญ้าไม้กวาด ชื่อวิทยาศาสตร์: "Sida acuta" เป็นพืชล้มลุกในวงศ์ Malvaceae ไม่ผลัดใบ ลำต้นเหนียว เรียบ สีเขียว ใบเดี่ยว ขอบใบหยักฟันเลื่อย ดอกเดี่ยว กลีบดอกสีเหลือง เกสรตัวผู้ขนาดสั้นสีเหลืองไม่โผล่เหนือกลีบดอก ผลเดี่ยว แห้ง ขั้วใหญ่ปลายผลเรียวแหลม มีกลีบเลี้ยงหุ้มสีเขียว สุกเป็นสีเหลืองออกน้ำตาลมีสี่พู แก่แล้วแตก รากต้มน้ำดื่ม ขับปัสสาวะ รักษานิ่วในกระเพาะปัสสาวะ แก้ท้องผูก ใบตำแล้วคั้นน้ำทาหรือพอกสิว ฝี
ดิอิมพีเรียลมาร์ช

ดิอิมพีเรียลมาร์ช  หรือ ดาร์ธ เวเดอร์ธีม (อังกฤษ: Darth Vader's Theme) บางครั้งอาจเรียกว่า "อิมพีเรียลเดธมาร์ช (Imperial Death March)" เป็นเพลงธีมจากภาพยนตร์ชุด"สตาร์ วอร์ส (Star Wars)" ผลงานประพันธ์ของจอห์น วิลเลียมส์สำหรับภาพยนตร์ "สตาร์ วอร์ส เอพพิโซด 5: จักรวรรดิเอมไพร์โต้กลับ (Star Wars Episode 5: The Empire Strike Back)" ดิอิมพีเรียลมาร์ชได้รับการออกแสดงครั้งแรกเมื่อวันที่ 29 เมษายน ค.ศ. 1980 สามสัปดาห์ก่อนภาพยนตร์ออกฉาย ในการแสดงคอนเสิร์ตครั้งแรกของจอห์น วิลเลียมส์ ในฐานะผู้อำนวยเพลงประจำของวงบอสตันป็อปส์ออเคสตรา ผลงานนี้เป็นหนึ่งในเพลงธีมที่มีชื่อเสียง เป็นตัวอย่างที่ดีของลีทโมทีฟ (leitmotif) หรือทำนองซ้ำๆ ที่ใช้แทนตัวละคร หรือเหตุการณ์ในงานดราม่า 
ผลงานเพลงดิอิมพีเรียลมาร์ช มีท่วงทำนองที่ได้รับอิทธิพลจาก "มาร์ส เดอะบริงเกอร์ออฟวอร์" มูฟเมนต์ที่หนึ่งจาก เดอะพลาเนตส์ โอปุสที่ 32 ผลงานประพันธ์ของกุสตาฟ โฮลส์ในปี 1918-20 และมูฟเมนต์ที่สามจาก เปียโนโซนาตาหมายเลข 2 (เดอะฟิวเนอรัลมาร์ช) ผลงานของเฟรเดริก โชแปงในปี 1837-39
ในภาพยนตร์ชุดสตาร์ วอร์ส ดิอิมพีเรียลมาร์ช มักใช้บรรเลงพร้อมกับการปรากฏตัวของดาร์ธ เวเดอร์ สื่อแทนความชั่วร้ายของจักรวรรดิกาแลกติก บางครั้งอาจใช้พร้อมกับการปรากฏตัวของจักรพรรดิพัลพาทีน ส่วนในสตาร์ วอร์ส ไตรภาคต้น ใช้กับตัวละครอนาคิน สกายวอล์คเกอร์หลายครั้ง เพื่อสื่อว่าตัวละครนี้จะถูกชักนำเข้าสู่ด้านมืดจนกลายเป็นซิธลอร์ด "ดาร์ธ เวเดอร์" ในอนาคต
สโมสรฟุตบอลเรอัลมาดริดในฤดูกาล 2013–14

ฤดูกาล 2013-14 ของ สโมสรฟุตบอลเรอัลมาดริด ซึ่งเป็นฤดูกาลที่ 110 ของสโมสร และเป็นฤดูกาลที่ 83 ของการได้อยู่บนลีกสูงสุด
ก่อนเปิดฤดูกาลและกระชับมิตร.
      ชนะ
      เสมอ
      แพ้
การแข่งขัน.
ลา ลีกา.
ตารางคะแนน.
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น!!เฮด-ทู-เฮด
แมตช์.
      ชนะ
      เสมอ
      แพ้
เดอะคอลล์ ต่อสายฝ่าเส้นตาย

เดอะคอลล์ ต่อสายฝ่าเส้นตาย  เป็นภาพยนตร์แนวสยองขวัญอเมริกันในปี 2013 นำแสดงโดย ฮัลลี เบอร์รี และอบิเกล เบรสลิน กำกับโดย แบรด แอนเดอร์สัน ออกฉายเมื่อวันที่ 15 มีนาคม ค.ศ. 2013
อิซาเบล เฟอร์แมน

อิซาเบลล์ เฟอร์แมน  เป็นนักแสดงชาวอเมริกัน เธอเป็นเป็นที่รู้จักในบทบาทของเอสเธอร์ จากภาพยนตร์เรื่องออร์แฟน เด็กนรก และโคลฟจากเกมล่าเกม 
อิซาเบลล์เกิดเมื่อวันที่25 กุมภาพันธ์ ค.ศ. 1997 ในกรุง วอชิงตัน ดี.ซี. แต่เติบโตใน แอตแลนตา, ประเทศจอร์เจีย แม่ของเธอเป็นนักข่าวที่อพยพมาจากสหภาพโซเวียต และได้ทำงานให้กับCNN พ่อของเธอเป็นผู้สมัครทางการเมืองและอดีตที่ปรึกษาทางธุรกิจ เธอมีพี่สาวซึ่งเป็นนักร้องและนักแต่งเพลง อิซาเบลล์อาศัยอยู่กับครอบครัวที่ลอสแอนเจลิส, รัฐแคลิฟอร์เนีย
คู่แค้นเฉือนระห่ำ

คู่แค้นเฉือนระห่ำ  เป็นภาพยนตร์แนวอาชญากรรมดราม่ากำกับโดย Artie Mandelberg นำแสดงโดยนักมวยปล้ำอาชีพ พอล "ทริปเปิล เอช" เลเวสก์, ไมเคิล ราพาพอร์ต, ปาร์คเกอร์, จูลี่ ไวท์, ไมเคิล คูดลิตซ และบรูซ เดิร์น โดยออกฉายในวันที่ 9 กันยายน ค.ศ. 2011
เกมล่าคนทรชนเดนตาย

เกมล่าคนทรชนเดนตาย  เป็นภาพยนตร์แนวแอกชั่นอเมริกันในปี 2007 เขียนและกำกับโดย สก็อตต์ ไวเปอร์ นำแสดงโดย สตีฟ ออสติน, วินนี่ โจนส์, ริค ฮอฟฟ์แมน, โรเบิร์ต แมมโมม ออกฉายเมื่อวันที่ 27 เมษายน ค.ศ. 2007
เรื่องย่อ.
แจ็ค คอนราด (สตีฟ ออสติน) ทหารชาวอเมริกันที่โดนปรักปรำและกลายเป็นนักโทษที่รอวันประหารในเอลซัลวาดอร์ แจ็คถูก “ซื้อตัว” โดยโปรดิวเซอร์รายการทางอินเตอร์เน็ทที่จัดแข่งขันต่อสู้แบบใต้ดินผิดกฎหมาย โดยเรียกเก็บค่าเข้าชมผ่านทางคอมพิวเตอร์ แลกกับภาพการฆ่ากันแบบสดๆเรียลลิตี้ ซึ่งออนไลน์ถ่ายทอดจากเกาะร้างแห่งหนึ่ง แจ็คถูกนำตัวไปยังเกาะร้างนี้ พร้อมกับนักโทษประหารจากทั่วโลกอีก 9 คน ทั้งหมดได้กลายเป็นผู้แข่งขันที่ต้องต่อสู้ฆ่าฟันกันเอง เพื่อให้เหลือเพียง 1 เดียว ที่จะได้รับอิสรภาพ และ รอดพ้นจากระเบิดที่ติดไว้ตัวเอง เขามีเวลาที่จะสู้เพื่อรอดตายภายในเวลาเพียง 30 ชั่วโมง
เปโซฟิลิปปินส์

เปโซฟิลิปปินส์ เป็นเงินตราประจำชาติของประเทศฟิลิปปินส์ (รหัสเงินตรา PHP). อัตราแลกเปลี่ยนเงินตรา 1 ดอลลาร์สหรัฐ เท่ากับประมาณ 50.54เปโซฟิลิปปินส์ และ 1 หยวนจีน เท่ากับประมาณ 7.89เปโซฟิลิปปินส์ และ 1 บาทไทย เท่ากับประมาณ 1.52เปโซฟิลิปปินส์ (ณ วันที่30 ตุลาคม พ.ศ. 2564)
เซอร์ไวเวอร์ซีรีส์ (1987)

เซอร์ไวเวอร์ซีรีส์ (1987)  เป็นรายการ เพย์-เพอร์-วิว ของ ดับเบิลยูดับเบิลยูอี ในปี 1987 ซึ่งจะจัดเป็นปีแรก ในชื่อเซอร์ไวเวอร์ซีรีส์ สถานที่จัดคือ Richfield Coliseum ในRichfield, Ohio เมื่อวันที่ 26 พฤศจิกายน พ.ศ. 2530 ซึ่งจัดหลังจากศึก เรสเซิลเมเนีย ครั้งที่ 3
โครงสร้างย่อยที่เหมาะที่สุด

ในสาขาวิทยาการคอมพิวเตอร์ เราจะกล่าวว่าปัญหาใด ๆ มี โครงสร้างย่อยที่เหมาะที่สุด  ก็ต่อเมื่อปัญหานั้นสามารถหาคำตอบที่เหมาะสมที่สุดอย่างมีประสิทธิภาพ ได้จากคำตอบที่เหมาะสมที่สุดของปัญหาย่อยของมัน คุณสมบัตินี้มีความจำเป็นอย่างยิ่งในการแก้ปัญหาด้วยกำหนดการพลวัตและขั้นตอนวิธีแบบละโมบอย่างมีประสิทธิภาพ 
ขั้นตอนวิธีแบบละโมบสามารถใช้แก้ปัญหาที่มี "โครงสร้างย่อยที่เหมาะที่สุด" ได้ถ้าหากสามารถพิสูจน์โดยการอุปนัยเชิงคณิตศาสตร์ว่าแต่ละขั้นตอนในการแก้ปัญหานั้นจะสร้างคำตอบที่เหมาะที่สุด หากไม่เช่นนั้นปัญหานี้จะกล่าวได้ว่าเป็นปัญหาที่มีการทับซ้อนกันของปัญหาย่อยและสามารถหาผลเฉลยได้ด้วยกำหนดการพลวัต
ตัวอย่าง.
พิจารณาการหาเส้นทางสั้นที่สุด ในการเดินทางด้วยรถยนต์จากเมืองหนึ่งไปยังเมืองหนึ่ง ดังที่ได้แสดงในภาพที่ 1 ซึ่งเป็นปัญหาที่ที่มี "โครงสร้างย่อยที่เหมาะที่สุด" ถ้าหากเส้นทางสั้นที่สุดในการเดินทางจาก กรุงเทพมหานาครไปอุบลราชธานี ต้องผ่านนครราชสีมาและต่อไปยังขอนแก่น ดังนั้นเส้นทางที่สั้นที่สุดจาก นครราชสีมาไปยังอุบลราชธานี ก็ต้องผ่านจังหวัดขอนแก่นด้วยเช่นกัน จะเห็นว่าปัญหาในการเดินทางจาก นครราชสีมาไปยังอุบลราชธานี ก็จะเป็นปัญหาย่อยอยู่ในการเดินทาง จากกรุงเทพฯ ไปยังอุบลราชธานี (ดังเช่นเส้นคลื่นในภาพซึ่งหมายถึงปัญหาย่อยซึ่งเป็นเส้นทางสั้นที่สุด)
โลรองต์ บูดูอานี

โลรองต์ บูดูอานี นักมวยสากลชาวฝรั่งเศส เกิดเมื่อ 29 ธันวาคม พ.ศ. 2509 สถิติการชก 42 ครั้ง ชนะ 38 (น็อค 32) เสมอ 1 แพ้ 3
ประวัติ.
บูดูอานีเคยชกมวยสากลสมัครเล่นมาก่อนและได้เหรียญเงินในก๊ฬาโอลิมปิกที่โซล จากนั้นจึงหันมาชกมวยสากลอาชีพใน พ.ศ. 2532 บูดูอานีประสลความสำเร็จในการชิงแชมป์โลกเมื่อ 21 สิงหาคม พ.ศ. 2539 ชนะน็อค ฮูลิโอ ซีซาร์ วาสเควซ ยก5 ได้ครองแชมป์โลกรุ่นซูเปอร์เวลเตอร์เวท WBA หลังจากนั้น ป้องกันตำแหน่งไว้ได้หลายครั้ง ก่อนจะแพ้คะแนน เดวิด รีดจากสหรัฐ เมื่อเดือนมีนาคม พ.ศ. 2542 บูดูอานีพยายามขอแก้มือกับรีด โดยให้รีดมาชกกับตนที่ฝรั่งเศส แต่รีดไม่ตกลง บูดูอานีจึงแขวนนวมไปใน พ.ศ. 2543
ภาษาโซตุง

ภาษาโซตุง (Zotung language) มีผู้พูดในพม่าทั้งสิ้น 40,000 คน ใน พ.ศ. 2533 ในบริเวณทิวเขาชีน ทางใต้ของเมืองฮ่าค่า จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน
ปิยะมาศ โมนยะกุล

รัสรินทร์ ปริยไชยพงศ์ หรือเป็นที่รู้จักในชื่อเดิม ปิยะมาศ โมนยะกุล (เกิด 23 ตุลาคม พ.ศ. 2495) ชื่อเล่น ปุ๊ เป็นนักแสดงหญิงชาวไทย 
ประวัติ.
ปิยะมาศเกิดที่อำเภอสูงเนิน จังหวัดนครราชสีมา โดยที่มาของชื่อ "ปิยะมาศ" เนื่องจากเกิดวันที่ 23 ตุลาคม ซึ่งตรงกับวันปิยมหาราช และนามสกุล "โมนยะกุล" เป็นนามสกุลพระราชทานจากพระบาทสมเด็จพระมงกุฎเกล้าเจ้าอยู่หัว พระราชทานแก่นายเรือเอก ขุนวรพากษ์พจนา (โมน โมนยะกุล) ซึ่งมีบิดาเป็นชาวสวิส สกุลเดิม โมห์น (Mohn)
ปิยะมาศจบการศึกษาจากโรงเรียนศรีสุริโยทัย และระดับ ปวส.ที่จังหวัดนครสวรรค์ ขณะเรียนด้านนาฏศิลป์กับสัมพันธ์ พันธ์มณี ได้รับการชักนำเข้าสู่วงการโดยสุรินทร์ แสงขำ ผู้ทำงานทางฝ่ายรายการทีวีช่อง 4 บางขุนพรหม โดยเริ่มจากการเดินแฟชั่นเมื่ออายุ 18 ปี ต่อมาในปี 2514 ได้รับการทาบทามให้ประกวดนางงามในงานสมาคมศิษย์เก่ากรุงเทพคริสเตียน จนคว้าตำแหน่งรองมิสบีซีซี และเข้าสู่วงการภาพยนตร์ในปี 2515 เริ่มแสดงภาพยนตร์เรื่องแรกโดย วินิจ ภักดีวิจิตร คือ ขัง 8 ของ ซึ่งทำรายได้ได้ถึง 3 ล้านบาท และมีผลงานตามมาหลายเรื่อง เช่น หัวใจ 100 ห้อง, เสาร์ 5, โรงแรมผี, หอหญิง, ชุมแพ ฯลฯ
ภายหลังเป็นนางเอกผูกขาดของกำธร ทัพคัลไลย ผู้กำกับและอดีตคู่ชีวิต เจ้าของบริษัทสยามสตาร์โปรดักชั่นในภาพยนตร์เรื่อง ทายาทป๋องแป๋ง คู่กับสมบัติ เมทะนี โดยปิยะมาศได้แสดงคู่กับสมบัติอีกหลายเรื่อง เช่น เขยใหม่ปึ๋งปั๋ง, เต้าฮวยไล้เหลี่ยว, ไอ้หยาอาตือ ต่อมาได้แสดงคู่กับสรพงษ์ ชาตรีในเรื่อง มาดามยี่หุบ, สวัสดีคุณนาย, ตะวันยิ้มแฉ่ง และคู่กับทูน หิรัญทรัพย์ เรื่อง นางสาวเย็นฤดี จนได้รับฉายาว่า นางเอกหนังตลก 100 ล้าน และได้ผันตัวไปเป็นผู้อำนวยการสร้างให้กับกำธร ทัพคัลไลย เช่น “จงรัก”, “แฝดแบบว่า” ฯลฯ
ต่อมาได้เข้าสู่วงการโทรทัศน์ตั้งแต่ปี 2534 จนถึงปัจจุบัน โดยเริ่มจากการแสดงละครเรื่องแรก คือ "พ่อปลาไหล แม่พังพอน" ตามด้วย "วิมานมะพร้าว", "แม่ครัวคนใหม่", "รักข้ามรั้ว", "นางสาวเย็นฤดี", "เจ้าสาวผมไม่ใช่ผี", "ปลาไหลป้ายแดง", "ภารกิจพิชิตดอกฟ้า" ฯลฯ รวมทั้งละครซิตคอมเรื่อง "เฮง เฮง เฮง" และมีกิจการส่วนตัวร่วมกับ "คุณอ้วน – อนันต์ เสมา" คือ บริษัท รีเทิร์น จำกัด ดำเนินธุรกิจผู้ผลิตและจัดจำหน่าย เครื่องสำอางบำรุงผิว ภายใต้แบรนด์ รีเทิร์น
มิวสิควิดีโอ.
• ตื่น (Wake Up Call) - PP Krit feat. MILLI
โชคทวี พรหมรัตน์

โชคทวี พรหมรัตน์ (ชื่อเล่น: โชค; เกิดเมื่อวันที่ 16 มีนาคม พ.ศ. 2518) อดีตนักฟุตบอลทีมชาติไทยในตำแหน่งกองหลัง 
เขามีฉายาในวงการฟุตบอลว่า "นกกระยางดำ" โดยโชคทวีเคยทำหน้าที่ผู้ช่วยผู้ฝึกสอนให้กับทีมชาติไทยชุดใหญ่ หัวหน้าผู้ฝึกสอนให้กับทีมชาติไทยรุ่นอายุไม่เกิน 23 ปีที่แข่งขันในซีเกมส์ 2015 และเคยเป็นหัวหน้าผู้ฝึกสอนให้กับการท่าเรือ ในไทยลีก และนครศรีฯ ยูไนเต็ด ในไทยลีก 3 
โชคทวี เคยเล่นฟุตบอลให้กับสโมสรธนาคารกสิกรไทย, กรุงเทพคริสเตียน และได้ไปเล่นในต่างประเทศกับสโมสรทัมปิเนสโรเวอร์ของสิงคโปร์, ฮหว่างอัญซาลายของ เวียดนาม และโจโฮร์บะฮ์รูของ มาเลเซีย อีกทั้งยังเป็นหนึ่งในนักเตะของการไฟฟ้าส่วนภูมิภาค ชุดที่ได้แชมป์ไทยแลนด์พรีเมียร์ลีก เป็นครั้งแรกในประวัติศาสตร์ของสโมสร เมื่อฤดูกาล 2551 ก่อนจะแขวนสตั๊ดในระดับลีกภูมิภาค ดิวิชัน 2 กับนนทบุรี เอฟซี ในปี 2553
โชคทวี ลงเล่นให้ทีมชาติไทย ตั้งแต่ปี พ.ศ. 2540 จนถึง พ.ศ. 2548 ได้เหรียญทองซีเกมส์ 2 สมัยในซีเกมส์ 1997 และ ซีเกมส์ 1999 และเคยเป็นกัปตันของทีมชาติไทยในการแข่งขันเอเชียนคัพ 2004 ที่ประเทศจีน
ประวัติ.
โชคทวี พรหมรัตน์ เกิดเมื่อวันที่ 16 มีนาคม พ.ศ. 2518 ที่ตำบลลำภี อำเภอท้ายเหมือง จังหวัดพังงา เป็นบุตรชายของนายประชุมและนางถวิล พรหมรัตน์ ชอบเล่นฟุตบอลตั้งแต่ยังเด็ก โดยเข้ารับการศึกษาในชั้นมัธยมศึกษาตอนต้นที่โรงเรียนทุ่งมะพร้าววิทยา จ.พังงา และย้ายมาศึกษาต่อที่กรุงเทพในชั้นมัธยมศึกษาตอนปลายที่โรงเรียนวัดสุทธิวราราม ก่อนจะย้ายมาเรียนที่โรงเรียนกรุงเทพคริสเตียนวิทยาลัย และเล่นฟุตบอลในระดับนักเรียนให้สถาบันไปด้วย หลังจบชั้นมัธยมปลายที่กรุงเทพคริสเตียน โชคทวีได้ศึกษาต่อที่คณะรัฐศาสตร์ มหาวิทยาลัยธรรมศาสตร์ จนจบปริญญาตรี
ชีวิตส่วนตัวโชคทวี สมรสกับจิรภรณ์ ภิพันธ์วิชัย
เกียรติยศ.
ผู้เล่น.
การไฟฟ้าส่วนภูมิภาค
ทีมชาติไทย
ผู้ช่วยผู้จัดการทีม.
ทีมชาติไทย
ผู้จัดการทีม.
ทีมชาติไทย
การท่าเรือ
วิศวกรรมระบบราง

วิศวกรรมระบบราง  ประกอบด้วยงานด้านวิศวกรรมหลายแขนงที่เกี่ยวข้องกับการออกแบบ, การก่อสร้างและการดำเนินงานทุกประเภทของระบบรถไฟ รวมทั้งงานวิศวกรรมโยธา, วิศวกรรมคอมพิวเตอร์, วิศวกรรมไฟฟ้า, วิศวกรรมเครื่องกล, วิศวกรรมอุตสาหการและวิศวกรรมการผลิต รวมทั้งสาขาวิชาวิศวกรรมย่อยอื่น ๆ ที่จำเป็น
ประวัติ.
ตั้งแต่การถือกำเนิดของรถไฟในต้นศตวรรษที่สิบเก้า ความจำเป็นที่จะต้องเกิดขึ้นสำหรับกลุ่มเฉพาะของวิศวกรที่มีความสามารถในการจัดการกับปัญหาที่ไม่ซ้ำกันที่เกี่ยวข้องกับวิศวกรรมรถไฟ ในฐานะที่เป็นทางรถไฟขยายตัวและกลายเป็นแรงผลักดันที่สำคัญทางเศรษฐกิจ, วิศวกรจำนวนมากกลายเป็นผู้เกี่ยวข้อง ที่อาจจะมีชื่อเสียงมากที่สุดในอังกฤษเป็นริชาร์ด Trevithick จอร์จ สตีเฟนสันและ Isambard คิงด้อม บรูเนล วันนี้วิศวกรรมระบบรถไฟยังคงเป็นเขตข้อมูลที่สดใสของงานวิศวกรรมที่มีโครงการที่สำคัญหลายอย่างเช่นอุโมงค์ข้ามช่องแคบที่กำลังคืบหน้า
วรนาถ อภิจารี

พลอากาศเอก วรนาถ อภิจารี หรือที่รู้จักกันดีในชื่อ บิ๊กอู๊ด อดีตผู้บัญชาการทหารอากาศและอดีตผู้บัญชาการทหารสูงสุด
ประวัติ.
พลอากาศเอก วรนาถ อภิจารี เกิดเมื่อวันที่ 15 พฤษภาคม พ.ศ. 2477 สมรสกับ คุณหญิงพอใจ อภิจารี
ถึงแก่อนิจกรรม.
ถึงแก่อนิจกรรมเมื่อวันที่ 27 กันยายน พ.ศ. 2558 สิริอายุได้ 81 ปี
สมเด็จพระรามาธิบดี (เจ้าพระยาจันท์)

สมเด็จพระราชโองการพระรามาธิบดี  มีพระนามเดิมว่า เจ้าพระยาจันท์  หรือพระนามหลังเข้ารีตว่า อิบราฮิม (ยาวี:) เป็นพระมหากษัตริย์กัมพูชาเพียงพระองค์เดียวที่นับถือศาสนาอิสลาม 
สมเด็จพระรามาธิบดีที่ 1 แห่งกัมพูชาเสด็จพระราชสมภพเมื่อปี พ.ศ. 2157 เป็นพระราชโอรสองค์ที่ 3 ในสมเด็จพระไชยเชษฐาที่ 2 ประสูติแต่นักนางบุษบา บาทบริจาริกาชาวลาว และทรงเป็นอนุชาของพระศรีธรรมราชาที่ 2 และพระองค์ทองราชา มีตำแหน่งเดิมเป็นเจ้าพระยาจันท์ ตำแหน่งพระอุปราชในรัชกาลสมเด็จพระองค์ทองราชาผู้เป็นพระเชษฐา พระองค์ขึ้นครองราชย์เมื่อ พ.ศ. 2184 โดยการยึดพระราชอำนาจจากพระปทุมราชาที่ 1 และจับพระอุไทยผู้เป็นมหาอุปโยราช(ผู้สำเร็จราชการแทนพระองค์)และพระปทุมราชาที่ 1 สำเร็จโทษขณะเสด็จออกไปล่าสัตว์ที่ชายป่าเมืองอุดง ต่อมาหลังจากครองราชย์แล้วสองปี พระองค์เปลี่ยนไปนับถือศาสนาอิสลามเมื่อ พ.ศ. 2186 ทำให้มีผู้ต่อต้านพระองค์มาก อีกทั้งในรัชกาลของพระองค์ยังมีความขัดแย้งกับพ่อค้าชาวฮอลันดา 
ต่อมาในปี พ.ศ. 2201 นักองค์สูร (พระบรมราชาที่ 8) โอรสพระองค์หนึ่งของพระอุไทย พระมหาอุปโยราชและอนุชาต่างมารดาของพระปทุมราชาที่ 1 ประสูติแต่นักนางโมม หรือมม พระมารดาชาวเวียดนามได้นำกองทัพจากเวียดนามมาโจมตีเพื่อล้มล้างราชบัลลังก์ของสมเด็จพระรามาธิบดี (จันท์) กองทัพเวียดนามเป็นฝ่ายชนะ จับพระรามาธิบดีใส่กรงไปเวียดนาม พระองค์ถูกขังอยู่ที่ตังเกี๋ย ได้รับความทุกข์โทมนัสอย่างแสนสาหัสจนพระวรกายกายไม่อาจทนได้เสด็จสวรรคตในปี พ.ศ. 2202 สิริพระชนม์มายุ 44 พรรษา อยู่ในราชสมบัติ 16 ปี จากนั้นนักองค์สูรจึงขึ้นครองราชย์เป็นสมเด็จพระบรมราชาที่ 8 แห่งกัมพูชา
พระบรมราชา (เจ้าพระยาญาติ)

พระบรมราชา (เจ้าพระยาญาติ) หรือพระบาทศรีสุริโยพันธุ์ที่ 3 (พระปรมาภิไธยพระบาทสมเด็จเสด็จพระราชโองการพระบรมราชาธิราชรามาธิบดี พระศรีสุริโยพันธุ์ธรรมิกมหาราชาธิราชบรมบพิตร) เป็นพระมหากษัตริย์กัมพูชา ทรงเป็นพระราชโอรสของพระรามาธิบดี (คำขัด) หรือสมเด็จพระรามเจ้า ผู้ครองเมืองจตุมุข (ปัจจุบันคือพนมเปญ) หลังจากที่อาณาจักรอยุธยาตีนครธมแตกเมื่อ พ.ศ. 1916 ได้แต่งตั้งให้พระยาแกรกหรือพระยาแพรกเป็นกษัตริย์ครองกรุงกัมพูชา ต่อมาเจ้าพระยาญาติได้ลอบปลงพระชนม์พระยาแกรกเสีย พระองค์ขึ้นครองราชย์ต่อมาและย้ายเมืองหลวงไปที่เมืองบาสาณ หลังจากที่ครองราชย์ได้ 12 ปีจึงทรงประกอบพิธีราชาภิเษก 
ต่อมาใน พ.ศ. 1931 ได้เสด็จมาประทับที่เมืองบาสาณและต่อมาได้ย้ายเมืองหลวงไปยังพนมเปญ จน พ.ศ. 1976 จึงสละราชสมบัติให้พระนารายณ์รามาธิบดีครองราชย์ต่อมา พระองค์สิ้นพระชนม์ในรัชกาลของพระนารายณ์รามาธิบดี แต่บางแห่งว่าพระองค์เสด็จสวรรคตใน พ.ศ. 1976 หลังจากพระองค์เสด็จสวรรคตแล้ว สมเด็จพระนารายณ์ราชาได้สร้างเจดีย์บรรจุพระบรมอัฐิของพระองค์ไว้ที่เขาพนมโฎนปึญ เมื่อ พ.ศ. 2110
อิกติซาดชิ บากู

อิกติซาดชิ บากู  เป็นสโมสรวอลเลย์บอลหญิงในประเทศอาเซอร์ไบจาน และเคยมีสมาชิกทีมเป็นนักกีฬาวอลเลย์บอลหญิงทีมชาติไทยมากถึง 7 คน ซึ่งได้แก่ วิลาวัณย์ อภิญญาพงศ์, ปลื้มจิตร์ ถินขาว, นุศรา ต้อมคำ, อำพร หญ้าผา, อรอุมา สิทธิรักษ์, มลิกา กันทอง และวรรณา บัวแก้ว ที่ได้มีส่วนช่วยให้ทีมได้อันดับสองในการแข่งวอลเลย์บอลหญิงอาเซอร์ไบจานซูเปอร์ลีก ฤดูกาล 2012-2013 
ประวัติ.
อิกติซาดชิ บากู ได้รับการก่อตั้งขึ้นในช่วงฤดูร้อน ค.ศ. 2008 และทันทีที่ได้รับสิทธิในการมีส่วนร่วมในอาเซอร์ไบจานซูเปอร์ลีก ก็ได้ผ่านการคัดเลือกหลังจากนั้นเพียงหนึ่งฤดูกาลสู่การแข่งขันวอลเลย์บอลหญิงชาลเลนจ์คัพ ส่วนในฤดูกาลถัดมาอิกติซาดชิ บากู เป็นฝ่ายถูกคัดออกในรอบที่สองของตารางจากการแข่งขันของยุโรป เนื่องด้วยการจัดวางผู้เล่นไม่เหมาะสมในการคัดเลือกของการแข่งชาลเลนจ์คัพ
ในฤดูกาล 2009-2010 สโมสรประสบความสำเร็จเป็นอันดับสามของการแข่งขันชิงแชมป์ โดยการเป็นฝ่ายเอาชนะทีมอาเซอร์เรล บากู และผ่านการคัดเลือกเข้าสู่ฤดูกาลที่สามติดต่อกันในชาลเลนจ์คัพ
ในฤดูกาล 2012-2013 สโมสรได้เข้าร่วมรายการซีอีวีวอลเลย์บอลคัพหญิง ซึ่งเป็นฝ่ายแพ้ในรอบชิงชนะเลิศที่ 8 ของการแข่งขัน วันที่ 30 ตุลาคม ค.ศ. 2012 นักวอลเลย์บอลหญิงทั้ง 7 ของไทย ซึ่งได้แก่วิลาวัณย์ อภิญญาพงศ์, ปลื้มจิตร์ ถินขาว, นุศรา ต้อมคำ, อำพร หญ้าผา, อรอุมา สิทธิรักษ์, มลิกา กันทอง และวรรณา บัวแก้ว ได้มีส่วนช่วยให้ทีมอิกติซาดชิ บากู เป็นฝ่ายชนะทีมสไลเดรซสปอร์ต 3-0 เซต ในรอบ 16 ทีมสุดท้าย และในวันที่ 14 พฤศจิกายน พวกเธอได้มีส่วนช่วยให้ทีมอิกติซาดชิ บากู เป็นฝ่ายชนะทีมโอมิชกาโอเอ็มเอสเครีเจียน ที่ 3-1 เซต ในรอบ 8 ทีมสุดท้าย จากนั้น ในวันที่ 24 ธันวาคม พวกเธอได้เข้าแข่งขันวอลเลย์บอลหญิงอาเซอร์ไบจานซูเปอร์ลีก ฤดูกาล 2012-2013 โดยเป็นฝ่ายชนะโลโคโมทีฟ บาลาจารี ที่ 3-0 เซต และในวันที่ 29 ธันวาคม พวกเธอได้มีส่วนช่วยให้ทีมขึ้นนำเป็นที่หนึ่งของกลุ่มในรอบแรก จากการแข่งขันใน 6 แมตช์ โดยเป็นฝ่ายชนะ 5 ครั้ง แพ้ 1 ครั้ง
เดือนมกราคม ค.ศ. 2013 เกียรติพงษ์ รัชตเกรียงไกร ได้ทำหน้าที่เป็นที่ปรึกษาแก่ทีมดังกล่าวอยู่ช่วงระยะหนึ่ง อย่างไรก็ตาม เขาทำผลงานในช่วงดังกล่าวได้ไม่ดีเท่าใดนัก
ถึงกระนั้น ในวันที่ 26 เมษายน ค.ศ. 2013 ของการแข่งขันอาเซอร์ไบจานซูเปอร์ลีก ทีมอิกติซาดชิ บากู ได้เป็นฝ่ายชนะทีมโลโคโมทีฟ บากู 3-1 เซต ซึ่งเป็นการจบฤดูกาลด้วยอันดับ 2 และได้เข้าแข่งซีอีวีวอลเลย์บอลคัพหญิงในฤดูกาลถัดไป
 รองชนะเลิศ: ฤดูกาล 2012-13
 ที่ 3: ฤดูกาล 2009-10, 2010-11
สโมสรฟุตบอลอาร์เซนอลในฤดูกาล 2013-14

ฤดูกาล 2013–14 เป็นฤดูกาลที่ 22 ของสโมสรฟุตบอลอาร์เซนอลใน พรีเมียร์ลีก และเป็นฤดูกาลที่ 94 ติดต่อกันบนลีกสูงสุดของฟุตบอลอังกฤษ. อาร์เซนอลได้เข้าร่วมใน พรีเมียร์ลีก, ลีกคัพ, เอฟเอคัพ และ ยูฟ่าแชมเปียนส์ลีก.
การซื้อ-ขายผู้เล่นและการยืมตัว.
ยืมตัวเข้า.
รวมย้ายเข้าทั้งสิ้น: ไม่เปิดเผย 
ยืมตัวออก.
รวมตัวเลขจำนวนเงินที่ขายทั้งสิ้น: #เปลี่ยนทาง ไม่เปิดเผย 
ภาพรวมการซื้อ-ขายนักเตะ.
<templatestyles src="Col-begin/styles.css"/>
การแข่งขัน.
พรีเมียร์ลีก.
ตารางคะแนน.
2013–14 Premier League table
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
ยูฟ่าแชมเปียนส์ลีก.
"โปรแกรมรอบเพลย์ออฟสำหรับยูฟ่าแชมเปียนส์ลีกจะมีการประกาศเมื่อวันที่ 9 สิงหาคม 2013 เวลาท้องถิ่น 11:00 BST".
GMP

GMP คือ มาตรฐานการผลิตผลิตภัณฑ์ เป็นเกณฑ์ควบคุมการผลิต (Good Manufacturing Practice) ตลอดจนกระบวนการควบคุมให้ปฏิบัติตามของกองบริหารคุณภาพผลิตภัณฑ์แห่งรัฐหรือชุมชนนั้นๆ เพื่อการวิจัย การผลิต การบริโภค และการประกอบการค้าที่ดีขึ้น รายการผลิตภัณฑ์ที่เกี่ยวข้องเพื่อการตรวจสอบและปฏิบัติตาม แตกต่างกันบ้าง ในแต่ละชุมชน แต่จุดมุ่งหมายในการสร้างมาตรฐาน GMP ขึ้นอยู่กับการลดความเสี่ยงในปัจจัยและวัสดุที่เกี่ยวกับการอุปโภคบริโภค โดยกำหนดให้มีมาตรฐานทางสาธารณะที่สะอาดและปลอดภัยมากยิ่งขึ้น จีเอ็มพี เรียกว่า ระบบบริหารงานคุณภาพ เริ่มแรกนั้นใช้เป็นกระบวนการควบคุมวัตถุมีพิษและวิธีการทางเภสัช
<templatestyles src="Reflist/styles.css" />
สมชัย วุฑฒิปรีชา

สมชัย วุฑฒิปรีชา (เกิด 21 กรกฎาคม พ.ศ. 2475) อดีตรัฐมนตรีช่วยว่าการกระทรวงศึกษาธิการ ในรัฐบาลอานันท์ ปันยารชุน อดีตปลัดกระทรวงศึกษาธิการ และอดีตรองผู้ว่าราชการกรุงเทพมหานคร
ประวัติ.
สมชัย เกิดเมื่อวันที่ 21 กรกฎาคม พ.ศ. 2475 ที่อำเภอนครชัยศรี จังหวัดนครปฐม สำเร็จการศึกษาระดับปริญญาตรี สาขาบริหารการศึกษา จากวิทยาลัยวิชาการศึกษาประสานมิตร ระดับปริญญาโทด้านการศึกษา จากมหาวิทยาลัยอินเดียนา นอกจากนั้นยังได้รับปริญญาดุษฎีบัณฑิตกิตติมศักดิ์อีกหลายสถาบัน ได้แก่ สาขาวิชาศึกษาศาสตร์ จากมหาวิทยาลัยรามคำแหง สาขาบริหารการศึกษา จากมหาวิทยาลัยศรีนครินทรวิโรฒ และมหาวิทยาลัยราชภัฏนครปฐม
การทำงาน.
สมชัย เคยดำรงตำแหน่งรองผู้ว่าราชการกรุงเทพมหานคร ในช่วงที่มีเชาวน์วัศ สุดลาภา เป็นผู้ว่าราชการกรุงเทพมหานคร (จากการแต่งตั้ง) และได้รับมอบหมายให้ทำหน้าที่ประธานคณะกรรมการอำนวยการจัดสร้างศูนย์เยาวชนกรุงเทพมหานคร (ไทย-ญี่ปุ่น) ต่อมาเขาได้โอนย้ายมารับราชการในกระทรวงศึกษาธิการ จนได้รับตำแหน่งเป็นเลขาธิการคณะกรรมการการประถมศึกษาแห่งชาติ (กปช.) และเป็นปลัดกระทรวงศึกษาธิการ ในระหว่างปี พ.ศ. 2533-2535 และเป็นสมาชิกวุฒิสภา 2 สมัย ในปี พ.ศ. 2535-2539 และ พ.ศ. 2539-2543 ต่อมาในปี พ.ศ. 2535 เขาได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลอานันท์ ปันยารชุน
สมชัย เคยดำรงตำแหน่งนายกสภาสถาบันราชภัฏนครปฐม รวม 4 วาระ ตั้งแต่ปี พ.ศ. 2538 - พ.ศ. 2546
เอนก สิทธิประศาสน์

เอนก สิทธิประศาสน์ (23 มกราคม พ.ศ. 2472 – 17 ธันวาคม พ.ศ. 2560) อดีตรัฐมนตรีช่วยว่าการกระทรวงมหาดไทย ในรัฐบาลอานันท์ ปันยารชุน อดีตปลัดกระทรวงมหาดไทย อดีตปลัดสำนักนายกรัฐมนตรี และเจ้าหน้าที่กองอาสารักษาดินแดน ยศนายกองเอก
ประวัติ.
เอนก (ติ๊ก) เกิดเมื่อวันที่ 23 มกราคม พ.ศ. 2472 ที่ อำเภอเทิง จังหวัดเชียงราย เป็นบุตรคนสุดท้อง จากพี่น้องจำนวน 5 คน ของหลวงสิทธิประศาสน์ (คลาย บุษบรรณ์) ต่อเปลี่ยนเป็น หลวงสิทธิประศาสน์ (สิทธิ์ สิทธิประศาสน์) กับนางสิทธิประศาสน์ (ตุ้ย) คนหนึ่งในนั้นคือ นางนงนุช ฤทธิประศาสน์ ภริยานายชูสง่า ฤทธิประศาสน์ อดีตรัฐมนตรี ด้านครอบครัว สมรสกับนางรัตนมณี (วิมลภักตร์) สิทธิประศาสน์ (ภมรพล) มีบุตร-ธิดา 3 คน คือ นายมนู สิทธิประศาสน์ นายนที สิทธิประศาสน์ และนางสิริวิมล สิทธิประศาสน์
สำเร็จการศึกษาชั้นประถมศึกษาจากโรงเรียนส่วนบุญโญปถัมภ์ เข้าเรียนชั้นมัธยมศึกษาจากโรงเรียนอำนวยศิลป์ โรงเรียนวังสมเด็จบูรพา และโรงเรียนอัสสัมชัญ สำเร็จการศึกษาปริญญาตรี รัฐศาสตรบัณฑิต จากคณะรัฐศาสตร์ จุฬาลงกรณ์มหาวิทยาลัยรุ่น1 และปริญญาโททางรัฐศาสตร์ จากมหาวิทยาลัยอินเดียนา สหรัฐอเมริกา รวมถึงผ่านการอบรมจากวิทยาลัยป้องกันราชอาณาจักร รุ่นที่ 21
การทำงาน.
เอนก สิทธิประศาสน์ รับราชการในสังกัดกระทรวงมหาดไทย เคยดำรงตำแหน่งรองผู้ว่าราชการจังหวัดเชียงราย และเป็นผู้ว่าราชการจังหวัดอุดรธานี และนครศรีธรรมราช เป็นปลัดกระทรวงมหาดไทย ในปี พ.ศ. 2532 และเป็นปลัดสำนักนายกรัฐมนตรี ในปีถัดมา ก่อนหน้านั้นเขาได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 ต่อมาในปี พ.ศ. 2535 เขาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลนายอานันท์ ปันยารชุน (ครม.49) 
เอนก เคยเป็นนายกสภามหาวิทยาลัยราชภัฏเชียงราย และเป็นรองประธานกลุ่มบริษัทเซ็นทรัลพัฒนา
ถึงแก่อนิจกรรม.
เอนก ถึงแก่อนิจกรรม ด้วยโรคมะเร็งต่อมน้ำเหลือง เมื่อวันที่ 17 ธันวาคม พ.ศ. 2560 สิริรวมอายุ 88 ปี มีพิธีพระราชทานเพลิงศพเมื่อวันที่ 24 ธันวาคม พ.ศ. 2560 ณ วัดธาตุทอง
หม่อมหลวงเชิงชาญ กำภู

หม่อมหลวงเชิงชาญ กำภู อดีตรัฐมนตรีช่วยว่าการกระทรวงคมนาคม ในรัฐบาลอานันท์ ปันยารชุน และอดีตอธิบดีกรมชลประทาน
ประวัติ.
หม่อมหลวงเชิงชาญ กำภู เป็นบุตรของพลตรี พระยาสุรเสนา (หม่อมราชวงศ์ชิต กำภู) กับคุณหญิงผอบ สุรเสนา มีพี่น้อง 12 คน มีพี่ชายคนโตคือ หม่อมหลวงชูชาติ กำภู
การทำงาน.
หม่อมหลวงเชิงชาญ กำภู รับราชการในตำแหน่งนายช่างชลประทาน สังกัดกรมชลประทาน ต่อมาได้รับแต่งตั้งเป็นอธิบดีกรมชลประทาน กระทรวงพัฒนาการแห่งชาติ ในปี พ.ศ. 2510 เป็นสมาชิกวุฒิสภา ในปี พ.ศ. 2512 และเป็นรองปลัดกระทรวงพัฒนาการแห่งชาติ ในปี พ.ศ. 2514 ต่อมาเขาได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลนายอานันท์ ปันยารชุน (ครม.47, 49)
กงซุน เช่อ

กงซุน เช่อ  เป็นตัวละครจากวรรณกรรมจีนสมัยคริสต์ศตวรรษที่ 19 เรื่อง "เจ็ดผู้กล้าห้าผู้ทรงธรรม" (七俠五義)
ภูมิหลัง.
กงซุน เช่อ เป็นข้าราชการขั้น 6 ตำแหน่งจ่าศาล (เลขาธิการสำนักงานศาล) ช่วยราชการของเปา เจิ่ง (包拯) ในบทบาทที่ไม่ต่างจากที่นายแพทย์วอตสัน (Dr. Watson) ช่วยเหลือเชอร์ล็อก โฮมส์ (Sherlock Holmes)
ตามท้องเรื่อง กงซุน เช่อ มีสติปัญญาเฉียบแหลม และรอบรู้ตำราจีนทุกแขนง แต่แม้จะสอบเข้ารับราชการกี่ครั้งก็สอบไม่ผ่าน เกิดท้อใจ จึงไปแฝงตัวอยู่ที่วัดแห่งหนึ่ง เวลานั้น เปา เจิ่ง ได้รับโยกย้ายไปเป็นเจ้าเมืองเปี้ยนเหลียง (汴梁) หรือปัจจุบัน คือ ไคเฟิง (開封) ซึ่งเป็นเมืองหลวงและเดินทางผ่านมา เจ้าอาวาสได้แนะนำเขาให้แก่เปา เจิ่ง เปา เจิ่ง จึงรับเขาไว้เป็นผู้ช่วย ภายหลัง กงซุน เช่อ ได้ออกแบบเครื่องประหารสามหลังให้แก่เปา เจิ่ง ซึ่งเปา เจิ่ง มีอาญาสิทธิ์ใช้ประหารก่อน รายงานทีหลังได้
นอกจากนี้ กงซุน เช่อ เป็นนักยุทธศาสตร์มือฉกาจ ทั้งยังปราดเปรื่องในการแพทย์แผนจีน เมื่อช่วยเปา เจิ่ง สืบสวนสอบสวนคดี กงซุน เช่อ จึงมักปลอมตัวเป็นหมอกลางบ้าน
ในภาพยนตร์และละครโทรทัศน์.
ฟ่าน หงเซฺวียน (范鴻軒) แสดงเป็นกงซุน เช่อ หลายครั้ง เช่น ในเรื่อง "เปาบุ้นจิ้น (Justice Bao)" ฉบับ พ.ศ. 2536, 2538, 2551, และ 2553–2555
บัญญัติ สุชีวะ

ศาสตราจารย์พิเศษ บัญญัติ สุชีวะ (23 เมษายน พ.ศ. 2467 – 4 สิงหาคม พ.ศ. 2540) 
อดีตประธานศาลฎีกา และอดีตสมาชิกสภานิติบัญญัติแห่งชาติ
ประวัติ.
บัญญัติ สุชีวะ เกิดเมื่อวันที่ 23 เมษายน พ.ศ. 2467 ที่ตำบลนครสวรรค์ออก อำเภอเมืองนครสวรรค์ จังหวัดนครสวรรค์ เป็นบุตรของขุนบรรณกิจปรีชา (ฟ้อ สุชีวะ) และล้วน สุชีวะ มีพี่น้องร่วมบิดามารดา 10 คน ดังนี้
ครอบครัว.
บัญญัติ สุชีวะ ได้สมรสกับ คุณหญิงสุมน สุชีวะ (นามสกุลเดิม สุนทรารชุน) บุตรี หลวงสุทธินัยนฤวาท (อดีตผู้พิพากษา) และน้อย สุทธินัยนฤวาท เมื่อ 29 สิงหาคม พ.ศ. 2490 มีบุตรธิดา รวม 5 คน คือ
เวนเจินส์ (2001)

เวนเจินส์ (2001)  เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูเอฟ ในปี 2001 ซึ่งจัดเป็นปีแรก ในชื่อเวนเจินส์ สถานที่จัดคือ แซนดีเอโกสปอร์ต อารีนา ในเมืองแซนดีเอโก, รัฐแคลิฟอร์เนีย เมื่อวันที่ 9 กันยายน ค.ศ. 2001 ซึ่งจัดหลังจากศึกเซอร์ไวเวอร์ซีรีส์ (2001) โดยในศึกนี้จะมีการรวมแชมป์โลกของ 2 สมาคมด้วยกัน คือ แชมป์โลก WWF กับแชมป์โลก WCW
อูนไบนิลเลียม

อูนไบนิลเลียม  เป็นธาตุที่มีเลขอะตอมเท่ากับ 120 และมีสัญลักษณ์ Ubn 
"อูนไบนิลเลียม" เป็นชื่อชั่วคราวในระบบ IUPAC 
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-เรเดียม" (eka-radium) 
อูนไบนิลเลียมคาดว่าจะเป็นธาตุในหมู่โลหะแอลคาไลน์เอิร์ธและมีลักษณะคล้ายแบเรียมและเรเดียม
การปรากฏ สมบัติ และปฏิกิริยาเคมี.
ซึ่งเป็นผลผลิตจากการปะทะกันระหว่าง อะตอมของ พลูโทเนียม-254 กับ ไอออน ของ เหล็ก-48 ดังสมการ 
<math>\,^{244}_{94}\mathrm{Pu} + \,^{58}_{26}\mathrm{Fe} \, \to \,{}^{302}_{120}\mathrm{Ubn}^{*}\to \ \mathit{fission\ only} </math>
ในเดือนเมษายน พ.ศ. 2544 ได้มีการค้นพบวิธีสร้างอะตอมของอูนไบนิลเลียมโดยการปะทะกันระหว่างยูเรเนียมและนิกเกิลและ คูเรียมและโครเมียมดังสมการ
<math>\,^{238}_{92}\mathrm{U} + \,^{64}_{28}\mathrm{Ni} \to \,^{302}_{120}\mathrm{Ubn} ^{*} \to \ \mathit{fission\ only}</math>
<math>\,^{248}_{96}\mathrm{Cm} + \,^{54}_{24}\mathrm{Cr} \to \,^{302}_{120}\mathrm{Ubn} ^{*} </math>